Pakaammo kadagiti Salaknib ti Pamay-an Karbengan ti Nagannak para iti Espesial nga Edukasion K-21 Office of Enhancing Student Opportunities 255 Capitol Street NE Salem, Oregon 97310
Daytoy a dokumento ket maitunos iti Pakaammo ti Modelo nga Salaknib ti Pamay-an (Hunio 2009) ti U.S. Department of Education (Departamento ti Edukasion ti E.U.) nga addaan iti espesipiko nga impormasion na nga maipapan kadagiti pagannurotan ti Oregon no kasapulan. Maisagsagana daytoy a dokumento para iti 2020-2021 nga tawen ti panagbasa. Ngem, epektibo daytoy a dokumento agingga nga adda sabali nga ipakaammo dagiti distrito ti pagadalan. Mabalin a maiturong dagiti saludsod wenno komento maipapan iti daytoy a dokumento iti: Office of Enhancing Student Opportunities (Opisina ti Panagpasayaat kadagiti Gundaway ti Estudiante) Oregon Department of Education (Departamento ti Edukasion ti Oregon) 255 Capitol Street Salem, OR 97310 (503) 947-5634 Daytoy a dokumento ket magun-od iti elektroniko gapo iti website dagiti Salaknib ti Pamay-an: Safeguards.aspx Patakaran ti State Board of Education (Lupon ti Edukasion ti Estado) ken prioridad ti Oregon Department of Education nga awan ti mapasamak nga panangidumduma wenno panangriribuk gapu iti puli, kolor, sekso, kasasaad ti panagasawa, relihion, nasional a nagtaudan, edad wenno panagkabaldado iti aniaman kadagiti programa ti edukasion, aktibidad, wenno panggedan. Dagiti tattao nga adda saludsodda maipapan iti agpapada a gundaway ken saan a panangidumduma ket rumbeng a makiuman iti State Superintendent of Public Instruction (Superintendente ti Estado ti Pannursuro ti Publiko) iti Oregon Department of Education, 255 Capitol Street NE, Salem, Oregon 97310; telepono nga 503-947-5634; fax nga 503-378-5156. Ti impormasion iti daytoy a bokleta ket para kadagiti sumaganad: Dagiti nagannak dagiti ubbing kas naikeddeng iti 34 Code of Federal Regulations (CFR, Kodigo dagiti Pederal a Regulasion) 300.30, a maikari, wenno mabalin, para kadagiti serbisio ti espesial nga edukasion iti sidong ti Individuals with Disabilities Education Act (IDEA, Tignay ti Edukasion dagiti Indibidual nga adda Panagkabaldadoda). Dagiti nataengan nga estudiante nga adda iti panagkabaldado da wenno nawayawayaan a menor de edad segun iti Oregon Revised Statutes (ORS, Nabaliwan nga Estatuto ti Oregon) 419B.550 agingga iti 419B.558 ken Oregon Administrative Rules (OAR, Dagiti Paglintegan ti Administratibo ti Oregon) 581-015-2325. 1
DEPINASION TI "NAGANNAK" Ti IDEA ket mangmangted ti sumagmamano a karbengan kadagiti nagannak dagiti ubbing nga adda panagkabaldado da. Ti nagannak ket mabalin nga: Biolohikal wenno nangampon a nagannak ti maysa nga ubing; Maysa a foster parent ti maysa nga ubing; Maysa a legal a guardian (malaksid iti ahensia ti Estado) wenno sabali a tao a legal a responsable iti pagimbagan ti ubing; Maysa nga indibidual nga agtigtignay kas nagannak imbes a biolohikal wenno nangampon a nagannak (agraman ti lolo ken lola, stepparent, wenno dadduma pay a kabagian) a pagnanaedan ti ubing; wenno Maysa a kasukat a nagannak a dinutokan ti distrito ti pagadalan wenno korte dagiti agtutubo. No nasurok ngem maysa a tao ti kualipikado nga agtignay kas nagannak, ken padpadasen ti biolohikal wenno nangampon a nagannak nga agtignay kas nagannak, ti biolohikal wenno nangampon a nagannak ket maipagarup a nagannak iti sidong ti IDEA. Ngem: Saan nga agaplikar daytoy a pagannurotan no awan ti legal nga autoridad ti biolohikal wenno nangampon a nagannak a mangaramid kadagiti pangngeddeng maipapan iti edukasion para iti ubing. No adda bilin ti korte wenno hudisial a bilin a mangilasin iti espesipiko a (dagiti) tao a mabalin nga agtignay kas nagannak ti maysa nga ubing wenno mangaramid kadagiti pangngeddeng iti edukasion iti biang ti maysa nga ubing, dayta a tao ti agbalin a nagannak para kadagiti panggep ti espesial nga edukasion. Dagiti estudiante a nakadanon iti 18 ti tawendan, dagiti mayaplikar nga ub-ubing nga estudiante a mangasawa, wenno legal a nawayawayaan, ken awanan iti naipasdek a guardiada gapu ti korte, ket addaan iti sungsungbatan a mangaramid kadagiti pangngeddeng maipapan iti bukodda nga edukasion. Dagiti kastoy nga estudiante ket maaddaanto amin kadagiti karbengan ti nagannak ti IDEA a naisurat iti daytoy a publikasion. Daytoy a simbolo ket mangipakita ti mayaplikar a material para kadagiti nataengan nga estudiante ken/wenno nawayawayaan a menor de edad. Paliiwenyo a dagiti karbengan nga dattoy a bokleta nga agaplikar iti ubing ket agaplikar met laeng kadagiti nataengan nga estudiante a maikari iti sidong ti IDEA. Saan nga amin nga estudiante nga adda panagkabaldadoda ket maikari para kadagiti serbisio ti espesial nga edukasion iti sidong ti IDEA. Dagiti dadduma nga estudiante ket mabalin nga adda panagkabaldadoda a mangapektar kadagiti kangrunaan nga aktibidad iti biagda ngem dida makasangpet kadagiti kasapulan ti pannakakualipika para iti maysa kadagiti kategoria ti panagkabaldado iti sidong ti IDEA. Dagitoy nga ubbing ket mabalin a masalakniban babaen kadagiti nadumaduma a pederal a linteg, kas iti Seksion 504 ti Rehabilitation Act of 1973 (Tignay ti Rehabilitasion ti 1973) wenno ti American with Disabilities Act (ADA, Tignay para kadagiti Amerikano nga adda Panagkabaldadoda). Dagiti kalintegan dagitoy nga ubbing ken dagiti nagannakda ket agkakarupa, ngem saan nga agpapada, kadagiti salaknib ti pamay-an a nailadawan iti daytoy a bokleta. Para iti ad-adu pay nga impormasion maipapan kadagitoy a linteg, kontaken ti koordinador ti Seksion 504 ti distrito ti pagadalam wenno kitaen ti impormasion iti website ti Sibil a Karbengan ti ODE. 2
Listaan ti Linaonna DEPINASION TI "NAGANNAK" ... 2 SAPASAP NGA IMPORMASION ... 5 SAKBAY A NAISURAT A PAKAAMMO ... 5 KATUTUBO A PAGSASAO ... 6 ELEKTRONIKA A KOREO... 6 PAMMALUBOS - DEPINASION ... 7 PAMMALUBOS ... 7 INDEPENDENT EDUCATIONAL EVALUATIONS (IEE) ... 10 KOMPIDENSIALIDAD TI IMPORMASION ... 12 KOMPIDENSIALIDAD ... 12 DAGITI DEPINASION ... 12 PERSONAL A MAILASIN ... 12 PAKAAMMO KADAGITI NAGANNAK ... 12 DAGITI KARBENGAN TI ACCESS ... 13 REKORD TI ACCESS ... 14 DAGITI REKORD ITI NASUROK NGA MAYSA NGA UBING ... 14 LISTAAN TI TIPO KEN PANGGAPPUAN TI IMPORMASION ... 14 DAGITI BABAYADAN ... 14 DAGITI KIDDAW PARA ITI PANANGBALIW ITI REKORD... 14 GUNDAWAY KEN PROSESO PARA ITI MAYSA NGA PANANGDENGNGEG MAIPAPAN KADAGITI REKORD TI PANAGADAL ... 15 RESULTA TI PANANGDENGNGEG MAIPAPAN KADAGITI REKORD TI PANAGADAL ... 15 PAMMALUBOS PARA ITI PANANGIPALGAL TI PERSONAL A MAILASIN NGA IMPORMASION ... 15 DAGITI SALAKNIB ... 16 PANANGDADAEL TI IMPORMASION ... 16 PANANGRISUT TI DI PANAGTUNOSAN ... 16 PANAGBABAET ... 16 PAGDUMAAN TI PANAGDENGNGEG ITI MAIPARBENG A PROSESO KEN PAMAY-AN TI REKLAMO TI ESTADO ... 17 PAMAY-AN TI REKLAMO TI ESTADO ... 18 PANANGIPILA TI REKLAMO TI ESTADO ... 20 PANANGIPILA TI KIDDAW PARA ITI PANAGDENGNGEG ITI MAIPARBENG A PROSESO ... 21 DAGITI MODELO NGA FORM ... 23 TI PANANGIPAAY TI UBING BAYAT A PENDING TI PANAGDENGNGEG ITI MAIPARBENG A PROSESO ... 23 PROSESO TI RESOLUSION ... 24 DI MANGIDUMDUMA A PANAGDENGNGEG ITI MAIPARBENG A PROSESO... 26 DAGITI KARBENGAN TI PANANGDENGNGEG ... 27 DESISION TI PANANGDENGNGEG ... 27 DAGITI TIMELINE KEN KINANAM-AY DAGITI PANANGDENGNGEG ... 28 DAGITI LEGAL NGA REKLAMO, AGRAMAN TI PANAWEN TI PANANGI PILA ... 29 BAYAD TI ABOGADO ... 30 DAGITI PROSESO NO AGDISIPLINA TI UBBING NGA ADDA PANAGKABALDADODA ... 32 3
AUTORIDAD TI TAUHAN TI ESKUELAAN... 32 DAGITI SERBISIO ... 32 PANANGDETERMINAR ITI MANIPESTASION ... 33 PANANGBALIW TI PANANGIPAAY GAPU TI PANANGIKKAT TI PANAGDISIPLINA ... 35 PANAGDETERMINAR TI KASASAAD ... 35 APELA ... 35 PANANGIPAAY TI PANAWEN TI APELA ... 36 PANANGSALAKNIB PARA KADAGITI UBBING NGA HAAN PAY A MABALIN NGA MAKAALA TI ESPESIAL NGA EDUKASION KEN DAGITI MAINAIG NGA SERBISIO ... 36 PANANGTUKOD KEN PANANGAKSION BABAEN DAGITI AUTORIDAD TI PANANGIPAAY TI LINTEG KEN AUTORIDAD TI HUDISIAL ... 38 DAGITI KASAPULAN PARA ITI UNILATERAL NGA PANANGIPAAY DAGITI NAGANNAK TI UBBING NGA AGBASBASA KADAGITI PRIBADO NGA ESKUELAAN GAPU TI GASTOS TI PUBLIKO ... 39 4
SAPASAP NGA IMPORMASION Ti Individual with Disabilities Education Act (IDEA, Tignay ti Edukasion dagiti Indibidual nga adda Panagkabaldadoda), nga pederal a linteg maipapan iti edukasion dagiti estudiante nga adda panagkabaldadoda, ket kalikagumanna kadagiti pagadalan nga ipaayda kadagiti nagannak ti ubing nga adda panagkabaldadona iti pakaammo a naglaon iti naan-anay a panangilawlawag kadagiti salaknib ti pamay-an a magun-od iti sidong dagiti pagannurotan ti IDEA ken U.S. Department of Education. Masapul a maited ti maysa nga kopia daytoy a pakaammo kadagiti nagannak iti uray maminsan laeng iti makatawen ti panageskuela, ken masapul a maited ti kopia kadagiti nagannak: (1) no maawat ti umuna a pannakaiturong wenno kiddaw ti nagannak para iti panangtingiting; (2) no makaawat ti umuna a reklamo ti espesial nga edukasion ti Estado iti sidong ti 34 CFR 300.151 agingga iti 300.153 (OAR 581-015-2030) ken apaman a maawat ti umuna a kiddaw ti panagdengngeg iti maiparbeng a proseso iti sidong ti 300.507 (OAR 581-015-2345) iti maysa a tawen ti panageskuela; (3) no adda desision a mangaramid iti pangdisiplina nga addang maibusor iti anakmo a mangbukel iti panagbalbaliw ti pannakaisaad; ken (4) no ikiddawmo. Amin dagiti karbengan iti daytoy a dokumento ket mainaig iti Paset B ti IDEA. Karaman iti Paset B dagiti ubbing manipud agtawen iti tallo (3) agingga iti duapulo ket maysa (21). Ipablaak pay ti Oregon Department of Education (ODE, Departamento ti Edukasion ti Oregon) dagiti pakaammo dagiti salaknib ti pamay-an para kadagiti ubbing nga agtawen iti pannakayanak - lima (5) kadagiti programa ti Early Intervention/Early Childhood Special Education (EI/ECSE, Nasapa a Pannakibiang/Espesial nga Edukasion Kabayatan ti Kinaubing). Daytoy a Pakaammo kadagiti Salaknib ti Pamay-an ket agaplikar met laeng kadagiti nagannak dagiti ubbing nga adda panagkabaldadoda nga ages-eskuela iti aniaman nga eskuelaan ti charter ti Oregon. Iti sidong ti linteg ti Oregon, ti distrito a nakaisaadan ti charter nga eskuelaan ti responsable iti espesial nga edukasion. SAKBAY A NAISURAT A PAKAAMMO Pakaammo Masapul nga mangted kenka ti distrito ti pagadalam iti naisurat a pakaammo (mangted kenka iti sumagmamano nga impormasion babaen ti surat), iti uneg ti nainkalintegan a kaadu ti panawen sakbay nga aramiden na ti sumaganad: 1. Isingasingna ti panangrugi wenno panangbalbaliw iti pannakailasin, panangtingiting, wenno panangipaay ti anakmo iti edukasion, wenno ti pannakaipaay ti Free Appropriate Public Education (FAPE, Libre a Maitutop nga Edukasion Publiko) iti anakmo; wenno 2. Ikedkedna a mangirugi wenno mangbaliw iti pannakailasin, panangtingiting, wenno panangipaay ti anakmo iti edukasion, wenno ti pannakaipaay ti FAPE iti anakmo. Linaon ti pakaammo Ti naisurat a pakaammo ket masapul a: 1. Mangiladaw ti tignay nga isingsingasing wenno ikedkedked nga aramiden ti distrito ti pagadalam; 2. Mangilawag no apay nga isingsingasing wenno ikedkedked ti distrito ti pagadalam nga agtignay; 3. Mangiladaw ti tunggal pamay-an ti panangtingiting, panangtingiting, rekord, wenno mangiulat ti distrito ti pagadalam nga inusar iti panangikeddeng a mangisingasing wenno mangikedked iti tignay; 5
4. Mangiraman ti maysa a keddeng nga mangibaga nga adda proteksionmo iti sidong dagiti probision ti salaknib ti pamay-an iti paset B ti IDEA; 5. Mangibaga kenka no kasano a makagun-odka iti kopia daytoy a Pakaammo dagiti Salaknib ti Pamay-an no ti tignay nga isingasing wenno ikedked ti distrito ti pagadalam ket saan nga umuna a pannakaiturong para iti panangtingiting; Mangiraman dagiti rekurso a mabalinmo a kontaken para iti tulong iti pannakaawat iti IDEA; 6. Mangiladaw ti aniaman a dadduma pay a pagpilian nga inkonsiderar ti Team ti Individualized Education Program (IEP, Indibidual a Programa ti Edukasion) ti anakmo ken dagiti rason no apay a nailaksid dagita a pagpilian; ken 7. Mangted iti panangiladawan kadagiti dadduma pay a banag a mainaig iti panangisingasing ti distrito ti pagadalan wenno panangkedkedda Pakaammo iti maawatan a pagsasao Masapul a ti pakaammo ket: 1. Naisurat iti pagsasao a maawatan ti sapasap a publiko; ken 2. Naited iti katutubo a pagsasao wenno dadduma pay a wagas ti komunikasion nga us- usarenyo, malaksid no nalawag a saan a maaramid dayta. No ti katutubo a pagsasao wenno dadduma pay a wagas ti komunikasion ket saan a naisurat a pagsasao, masapul a siguraduen ti distrito ti pagadalam a: 1. Ti pakaammo ket naipatarus para kenka babaen ti ngiwat babaen ti dadduma a pamay-an iti katutubo a pagsasao wenno dadduma pay a wagas ti komunikasion; 2. Maawatam ti linaon ti pakaammo; ken 3. Adda naisurat nga ebidensia a natungpal ti 1 ken 2 iti ngato. KATUTUBO A PAGSASAO Ti katutubo a pagsasao, no mausar a kadua ti indibidual nga addaan iti limitado a kinalaingna iti Ingles, ket kayatna a sawen dagiti sumaganad: 1. Ti pagsasao a gagangay nga us-usaren dayta a tao, wenno, iti kaso ti ubing, ti pagsasao a gagangay nga us-usaren dagiti nagannak diay ubing; 2. Iti amin a direkta a pannakilangen iti maysa nga ubing (agraman ti panangtingiting iti ubing), ti pagsasao a gagangay nga us-usaren ti ubing iti pagtaengan wenno aglawlaw ti panagsursuro. Para iti maysa a tao nga addaan iti tuleng wenno bulsekna, wenno para iti tao nga awan ti naisurat a pagsasaona, ti wagas ti komunikasion ket isu ti gagangay nga us-usaren diay nga tao (kas iti sign language, Braille, wenno oral a komunikasion). ELEKTRONIKA A KOREO No ti distrito ti pagadalam ket mangitukon kadagiti nagannak iti pagpilian nga umawat kadagiti dokumento babaen ti e-mail, mabalinmo a pilien nga awaten dagiti sumaganad babaen ti e-mail: 1. Sakbay a naisurat a pakaammo; 2. Daytoy nga Pakaammo kadagiti Salaknib ti Pamay-an; ken 3. Dagiti pakaammo a mainaig iti reklamo iti maiparbeng a proseso. 6
PAMMALUBOS - DEPINASION Depinasion Ti kayat na a sawen ti Pammalubos ket: 1. Naan-anay a naipakaammo kenka iti nakayanakanmo a pagsasao wenno dadduma pay a wagas ti komunikasion (kas iti sign language, Braille, wenno oral a komunikasion) ti amin nga impormasion maipapan iti tignay nga kaiapanan ti pammalubosmo. 2. Maawatan ken umanamongka babaen ti surat iti dayta nga aramid, ken ti pammalubos ket mangiladawan iti dayta nga aramid ken mangilista kadagiti rekord (no adda) a mairuar ken no siasino; ken 3. Maawatam a boluntario ti pammalubos iti biangmo ken mabalinmo nga bawien ti pammalubosmo iti aniaman nga oras. Panangbabawi ti Pammalubos - No kayatmo nga ibabawi (kanselaen) ti pammalubosmo kalpasan a nangrugin nga umawat ti anakmo iti espesial nga edukasion ken dagiti mainaig a serbisio, masapul nga aramidem dayta babaen ti surat. Ti panangibabawim iti pammalubos ket saan a mangikkat (mang-undo) iti maysa nga aramid a napasamak kalpasan nga intedmo ti pammalubosmo ngem sakbay nga imbabawim dayta. Mainayon pay, saan a kasapulan a baliwan (balbaliwan) ti distrito ti pagadalan dagiti rekord ti edukasion ti anakmo tapno maikkat ti aniaman a reperensia a nakaawat ti anakmo iti espesial nga edukasion ken dagiti mainaig a serbisio kalpasan ti panangibabawim iti pammalubosmo. PAMMALUBOS Paliiwem dagiti probision ti pammalubos a nadakamat iti baba ket agaplikar met laeng kadagiti nataengan nga estudiante ken nawayawayaan a menor de edad. Pammalubos para iti umuna a panangtingiting Ti distrito ti pagadalam ket saan a makaaramid iti umuna a panangtingiting iti anakmo tapno maikeddeng no ti anakmo ket maikari iti sidong ti Paset B ti IDEA nga umawat iti espesial nga edukasion ken dagiti mainaig a serbisio no saan nga umuna nga ipaay kenka ti sakbay a naisurat a pakaammo maipapan iti naisingasing nga aramid ken magun-od iti pammalubosmo kas nailadawan iti baba dagiti paulo a Sakbay a Naisurat a Pakaammo ken Pammalubos. Masapul nga aramiden ti distrito ti pagadalam ti nainkalintegan a panagregget tapno makagun- od iti naipakaammo a pammalubosmo para iti umuna a panangtingiting tapno maikeddeng no ti anakmo ket maysa nga ubing nga adda panagkabaldadona. Saan a kayat a sawen ti pammalubosmo para iti umuna a panangtingiting nga intedmo met laengen ti pammalubosmon para iti distrito ti pagadalan a mangrugi a mangipaay iti espesial nga edukasion ken dagiti mainaig a serbisio iti anakmo. Saan a mabalin nga usaren ti distrito ti pagadalam ti panagkedkedmo nga umanamong iti maysa a serbisio wenno aktibidad a mainaig iti umuna a panangtingiting kas pangibatayan iti panangilibak kenka wenno iti anakmo iti aniaman a sabali a serbisio, benepisio, wenno aktibidad, malaksid no ti sabali a kasapulan ti Paset B ket kalikagumanna nga aramiden dayta ti distrito ti pagadalan. No ti anakmo ket nailista iti pampubliko nga eskuelaan wenno agsapsapulka nga agpalista iti anakmo iti pampubliko nga eskuelaan ken nagkedkedka iti pammalubos wenno saanka a simmungbat iti kiddaw a mangipaay iti pammalubos para iti umuna a panangtingiting, mabalin, 7
ngem saan a kasapulan ti distrito ti pagadalam nga sapulenda ti mangisayangkat iti umuna a panangtingiting iti anakmo babaen ti panangusar iti panangibabaet ti IDEA wenno reklamo ti maiparbeng a proseso, miting ti resolusion, ken dagiti prosedur ti di mangidumduma a panagdengngeg iti maiparbeng a proseso. Saan a salungasingen ti distrito ti pagadalam dagiti obligasionna a mangbirok, mangilasin ken mangtingiting iti anakmo no dina ituloy ti panangtingiting iti anakmo kadagitoy a kasasaad. Espesial a pagannurotan para iti umuna a panangtingiting kadagiti ward ti Estado No ti maysa nga ubing ket maysa a ward ti estado ken saan nga agnanaed kadua iti maysa a nagannak, ti distrito ti pagadalan ket saan a mangsapol ti pammalubos manipud iti nagannak para iti umuna a panangtingiting tapno maikeddeng no ti ubing ket maysa nga ubing nga adda panagkabaldadona no: 1. Iti laksid ti nainkalintegan a panagregget a mangaramid iti dayta, saan a masarakan ti distrito ti pagadalan ti nagannak ti ubing; 2. Naikkaten dagiti kalintegan dagiti nagannak sigun iti linteg ti estado; wenno 3. Intuding ti hues ti kalintegan a mangaramid kadagiti pangngeddeng maipapan iti edukasion ken umanamong iti umuna a panangtingiting iti indibidual malaksid iti nagannak. Ti kayat na a sawen dagiti Ward ti Estado, kas naus-usar iti IDEA, ket ti maysa nga ubing a, kas inkeddeng ti estado a pagnanaedan ti ubing, ket: 1. Maysa a foster child; 2. Naibilang a maysa a ward ti estado babaen ti linteg ti estado; wenno 3. Addaan iti panangaywan ti maysa nga ahensia ti publiko a mangay-aywan iti ubing. Adda maysa a nailaksid a rumbeng nga masapul nga maammuam. Dagiti Ward ti Estado ket saan a kabilangan ti maysa a foster child nga addaan ti nangampon nga nagannakna nga makatugon ti depinasion ti nagannak kas naus-usar iti IDEA. Idiay Oregon, ti maysa a ward ti estado ket maysa nga ubing a temporario wenno permanente nga adda iti panangaywan, wenno naikumit iti, Department of Human Services (Departamento ti Serbisio ti Tao) wenno ti Oregon Youth Authority (Autoridad dagiti Agtutubo ti Oregon) babaen ti tignay ti korte dagiti agtutubo. Pammalubos dagiti nagannak para kadagiti serbisio Masapul nga alaen ti distrito ti pagadalam ti naipakaammo a pammalubosmo sakbay nga mangipaayda ti espesial nga edukasion ken dagiti mainaig a serbisio iti anakmo iti umuna a gundaway. Masapul nga aramiden ti distrito ti pagadalan ti nainkalintegan a panagregget tapno makagun-od iti naipakaammo a pammalubosmo sakbay nga ipaayna ti espesial nga edukasion ken mainaig a serbisio iti anakmo iti umuna a gundaway. No saanmo a sungbatan ti kiddaw a mangipaay iti pammalubosmo para iti anakmo nga umawat iti espesial nga edukasion ken dagiti mainaig a serbisio iti umuna a gundaway, wenno no agkedkedka a mangted iti kasta a pammalubos wenno inton agangay ket ibabawim (kanselaem) ti pammalubosmo babaen ti surat, saan a mabalin nga usaren ti distrito ti pagadalam dagiti salaknib ti pamay-an (ti kayat na a sawen, panangibabaet, reklamo iti maiparbeng a proseso, miting ti resolusion, wenno di mangidumduma a panagdengngeg iti maiparbeng a proseso) tapno makagun- od iti katulagan wenno pangngeddeng a mabalin a maited ti espesial nga edukasion ken dagiti mainaig a serbisio (inrekomendar ti IEP Team ti anakmo) iti anakmo nga awan ti pammalubosmo. 8
No agkedkedka a mangted iti pammalubosmo para iti anakmo nga umawat iti espesial nga edukasion ken dagiti mainaig a serbisio iti umuna a gundaway, wenno no dika sumungbat iti kiddaw a mangipaay iti kasta a pammalubos wenno inton agangay ket ibabawim (kanselaem) ti pammalubosmo babaen ti surat ken saan nga ipaay ti distrito ti pagadalan ti anakmo iti espesial nga edukasion ken dagiti mainaig a serbisio a nagkiddawanna iti pammalubosmo, ti distrito ti pagadalam ket: 1. Saan kadi a manglabsing iti kasapulan a mangaramid iti libre a maitutop nga edukasion publiko (FAPE) a magun-od ti anakmo gapu iti pannakapaayna a mangipaay kadagita a serbisio iti anakmo; ken 2. Saan a kasapulan nga addaan iti miting ti indibidual a programa ti edukasion (IEP) wenno mangbukel iti IEP para iti anakmo para iti espesial nga edukasion ken dagiti mainaig a serbisio a nakadawat ti pammalubosmo. No ibabawim (kanselaem) ti pammalubosmo babaen ti surat iti aniaman a punto kalpasan nga umuna a naited ti anakmo iti espesial nga edukasion ken dagiti mainaig a serbisio, mabalin a saan nga ituloyen ti distrito ti pagadalanen a mangipaay kadagiti kasta a serbisio, ngem masapul nga ipaayna kenka ti sakbay a naisurat a pakaammo, kas nailadawan iti baba ti paulo a Sakbay a Naisurat a Pakaammo, sakbay nga isardengna dagita a serbisio. Pammalubos dagiti nagannak para kadagiti panangtingiting manen Masapul nga alaen ti distrito ti pagadalam ti naipakaammo a pammalubosmo sakbay nga sukimatenna manen ti anakmon, malaksid no maipakita ti distrito ti pagadalam a: 1. Nangaramidda dagiti nainkalintegan nga addang tapno magun-od ti pammalubosmo para iti panangtingiting manen; ken 2. Haan ka nga simmungbat. Kalikaguman ti linteg ti Oregon ti naipakaammo a naisurat a pammalubos para iti aniaman nga indibidual a panangsubok iti kinasaririt wenno panangsubok iti personalidad; ti pannakailaksid iti pammalubos ket saan nga agaplikar no agkiddaw iti pammalubos para iti aniaman kadagitoy a panangtingiting. No agkedkedka nga umanamong iti panangtingiting manen ti anakmo, mabalin, ngem saan a kasapulan ti distrito ti pagadalan nga ituloy ti panangtingiting manen babaen ti panangusar iti panangibabaet, reklamo iti maiparbeng a proseso, miting ti resolusion, ken dagiti pamay-an ti di mangidumduma a panagdengngeg iti maiparbeng a proseso tapno sapulen a baliwan ti panagkedkedmo nga umanamong iti panangtingiting manen ti anakmo. Kas kadagiti umuna a panangtingiting, ti distrito ti pagadalam ket saan a manglabsing kadagiti obligasionna iti sidong ti Paset B ti IDEA no agkedked a mangituloy iti panangtingiting manen iti kastoy a wagas. Dokumentasion dagiti nainkalintegan a panagregget tapno makagun-od iti pammalubos Masapul nga idokumento ti pagadalam dagiti gandatna a mangala iti pammalubosmo para kadagiti umuna a panangtingiting, tapno mangipaay iti espesial nga edukasion ken dagiti mainaig a serbisio iti umuna a gundaway, para iti panangtingiting manen, ken tapno mangbirok kadagiti nagannak dagiti ward ti estado para kadagiti umuna a panangtingiting. Masapul nga iraman ti dokumentasion ti rekord dagiti panangpadas ti distrito ti pagadalan kadagitoy a benneg, kas iti: 1. Detalyado a rekord dagiti awag iti telepono a naaramid wenno napadasan ken dagiti resulta dagita nga awag; 2. Kopia ti surat a naipatulod kadagiti nagannak ken aniaman a sungbat a naawat; ken 9
3. Detalyado a rekord dagiti panagbisita a naaramid iti pagtaengan wenno pagtrabahuan ti nagannak ken dagiti resulta dagidiay nga panagbisita. Dadduma pay a kasapulan iti pammalubos Saan a kasapulan ti pammalubosmo sakbay a mabalin nga aramiden ti distrito ti pagadalam dagiti sumaganad: 1. Repasuen dagiti addan a datos kas paset ti panangtingiting ti anakmo wenno panangtingiting manen; 2. Ikkanna ti anakmo iti maysa a pagsubok wenno dadduma pay a panangtingiting a maited kadagiti amin nga ubbing malaksid no, sakbay dayta a panagsubok wenno panangtingiting, kasapulan ti pammalubos manipud kadagiti nagannak ti amin nga ubbing; No inpalistam ti anakmo iti pribado nga eskuelaan iti bukodmo a gastos wenno no iho-home schooling-mo ti anakmo, ken saanmo nga ipaay ti pammalubosmo para iti umuna a panangtingiting ti anakmo wenno panangtingiting manen ti anakmon, wenno saanka a simmungbat iti kiddaw a mangipaay ti pammalubosmo, saan a mabalin nga agusar ti distrito ti pagadalan ti pamay-an ti panangbalbaliw iti pammalubos (ti kayat na a sawen, panangibabaet, di mangidumduma a panagdengngeg iti maiparbeng a proseso) ken saan a kasapulan nga ibilangna ti anakmo a maikari nga umawat kadagiti patas a serbisio (dagiti serbisio a naaramid a magun-od kadagiti sumagmamano nga ubbing ti pribado nga eskuelaan a naikabil dagiti nagannak nga adda panagkabaldadoda). Pammalubos para iti Panagusar kadagiti Benepisio ken Seguro ti Publiko (kas iti Medicaid) Masapul a mangaramid ken mangipatungpal ti distrito ti pagadalan kadagiti pamay-an tapno masigurado a ti panagkedkedmo nga umanamong iti aniaman kadagitoy a dadduma pay a serbisio ken aktibidad ket saan nga agresulta iti pannakapaay a mangipaay iti anakmo iti libre a maitutop nga edukasion publiko (FAPE). Mainayon pay, saan a mabalin nga usaren ti distrito ti pagadalam ti panagkedkedmo nga umanamong iti maysa kadagitoy a serbisio wenno aktibidad kas pangibatayan iti panangilibak iti aniaman a sabali a serbisio, benepisio, wenno aktibidad, malaksid no ti sabali a kasapulan ti Paset B ket kalikagumanna ti distrito ti pagadalan nga aramidenna dayta. Mabalinmo nga ibabawi ti pammalubosmo iti aniaman nga oras babaen ti panangipakaammom iti distrito ti pagadalan babaen ti surat. No ibabawim ti pammalubosmo, umawat latta ti anakmo iti espesial nga edukasion ken dagiti mainaig a serbisio a kasapulan tapno maipaay ti FAPE. INDEPENDENT EDUCATIONAL EVALUATIONS (IEE) Sapasap Kas nailadawan iti baba, adda karbengam a makagun-od iti independent educational evaluation (IEE, independiente nga edukasional a panangtingiting) ti anakmo no saanka nga umanamong iti panangtingiting ti anakmo a nagun-od ti distrito ti pagadalam. No agkiddawka iti IEE, masapul nga ipaayna kenka ti distrito ti pagadalan iti impormasion maipapan no sadino ti mabalinmo a pakaalaan iti IEE ken maipapan kadagiti pagalagadan ti distrito ti pagadalan nga agaplikar kadagiti independiente nga edukasional a panangtingiting. Dagiti Depinasion Ti kayat na a sawen ti independiente nga edukasional a panangtingiting ket ti panangtingiting nga inaramid ti kualipikado nga eksaminador a saan nga agtartrabaho iti distrito ti pagadalan a responsable iti edukasion ti anakmo. Ti kayat na a sawen ti gastos ti publiko ket ti distrito ti pagadalan ket agbayad iti naan-anay a gastos ti panangtingiting wenno siguraduenna a ti panangtingiting ket maited nga awan ti 10
gastusem, a maitunos kadagiti probision ti Paset B ti IDEA, a mangipalubos iti tunggal estado nga usaren ti aniaman nga estado, lokal, pederal ken pribado a gubuayan ti suporta a magun- od iti estado tapno matungpal dagiti kasapulan ti Paset B ti Linteg. Karbengan iti panangtingiting gapu iti gastos ti publiko Adda ti karbengam nga makaawat iti independiente nga edukasional a panangtingiting iti anakmo iti gastos ti publiko no dika umanamong iti panangtingiting iti anakmo a nagun-od ti distrito ti pagadalam, a maibatay kadagiti sumaganad a kondision: 1. No agkiddawka iti independiente nga edukasional a panangtingiting iti anakmo iti gastos ti publiko, ti distrito ti pagadalam ket masapul, nga awan ti di kasapulan a pannakataktak, nga mangaramid ti aniaman kadagiti sumaganad: (a) Mangipila ti reklamo ti maiparbeng a proseso tapno maipakita a maitutop ti panangtingitingna iti anakmo; wenno (b) Mangted iti independiente nga edukasional a panangtingiting iti gastos ti publiko, malaksid no ipakita ti distrito ti pagadalan iti maysa a panagdengngeg a ti panangtingiting iti anakmo a nagun-odmo ket saan a nakasangpet kadagiti pagalagadan ti distrito ti pagadalan. 2. No ti distrito ti pagadalam ket agkiddaw iti pannakadengngeg ken ti maudi a pangngeddeng ket ti panangtingiting ti distrito ti pagadalam iti anakmo ket maitutop, adda latta karbengam iti independiente nga edukasional a panangtingiting, ngem saan a gapu ti gastos ti publiko. 3. No agkiddawka iti independiente nga edukasional a panangtingiting iti anakmo, mabalin a damagen ti distrito ti pagadalan no apay a kontraem ti panangtingiting iti anakmo a nagun-od ti distrito ti pagadalam. Nupay kasta, saan a mabalin a kasapulan ti distrito ti pagadalam ti panangilawlawagmo ken saan a mabalin a di nainkalintegan nga itantanna ti panangipaay iti agwaywayas nga edukasional a panangtingiting iti anakmo iti gastos ti publiko wenno panangipila iti reklamo iti maiparbeng a proseso tapno idepensa ti panangtingiting ti distrito ti pagadalan iti anakmo. Mabalin ka laeng nga makaala ti maysa nga independiente nga edukasional a panangtingiting iti anakmo iti gastos ti publiko tunggal mangisayangkat ti distrito ti pagadalam iti panangtingiting iti anakmo a dimo umanamongan. Dagiti panangtingiting nga inrugi dagiti nagannak No makagun-odka iti independiente nga edukasional a panangtingiting iti anakmo iti gastos ti publiko wenno ibinglaymo iti distrito ti pagadalan ti panangtingiting iti anakmo a nagun-odmo iti pribado a gastos: 1. Masapul nga ikonsiderar ti distrito ti pagadalam dagiti resulta ti panangtingiting iti anakmo, no makasangpet kadagiti pagalagadan ti distrito ti pagadalan para kadagiti independiente nga edukasional a panangtingiting, iti aniaman a desision a naaramid maipapan iti pannakaipaay ti libre a maitutop nga edukasion publiko (FAPE) iti anakmo; ken 2. Mabalinmo wenno ti distrito ti pagadalam ket mabalin nga mangidatag ti panangtingiting kas ebidensia iti panagdengngeg iti maiparbeng a proseso maipapan iti anakmo. Kiddaw para kadagiti panangtingiting babaen kadagiti opisial ti panagdengngeg No ti maysa nga opisial ti panagdengngeg ket agkiddaw iti independiente nga edukasional a panangtingiting iti anakmo kas paset ti panagdengngeg iti maiparbeng a proseso, ti gastos ti panangtingiting ket masapul nga aggapo iti gastos ti publiko. 11
Pagalagadan ti distrito ti pagadalan No ti independiente nga edukasional a panangtingiting ket aggapo iti gastos ti publiko, dagiti pagalagadan a pakagun-odan ti panangtingiting, agraman ti lokasion ti panangtingiting ken dagiti kualipikasion ti eksaminador, ket masapul a kapada dagiti pagalagadan nga us-usaren ti distrito ti pagadalan no irugina ti panangtingiting (agingga a dagita a pagalagadan ket maitunos iti kalintegam iti independiente nga edukasional a panangtingiting). Malaksid kadagiti pagalagadan a nailadawan iti ngato, ti maysa a distrito ti pagadalan ket saan a mabalin a mangipakat kadagiti kondision wenno timeline a mainaig iti pananggun- od iti independiente nga edukasional a panangtingiting iti gastos ti publiko. KOMPIDENSIALIDAD TI IMPORMASION KOMPIDENSIALIDAD DAGITI DEPINASION Kas nausar iti baba ti paulo a Kompidensialidad ti Impormasion: ▪ Ti kayat na a sawen ti panangdadael ket ti pisikal a panangdadael wenno panangikkat kadagiti personal a pakabigbigan manipud iti impormasion tapno ti impormasion ket saanen a personal a mailasinen. ▪ Ti kayat na a sawen dagiti rekord ti edukasion ket ti uri dagiti rekord a masakupan babaen ti depinasion ti ''rekord ti edukasion'' iti 34 CFR Paset 99 (dagiti pagannurotan a mangipatungpal iti Family Educational Rights and Privacy Act of 1974, 20 U.S.C. § 1232g (FERPA, Tignay ti Karbengan ken Kinapribado ti Edukasion ti Pamilia ti 1974)) ken OAR 581-015-2300. ▪ Ti kayat na a sawen ti makipaset nga ahensia ket ti aniaman a distrito ti pagadalan, ahensia wenno institusion a mangur-urnong, mangmanmantener, wenno agus- usar iti personal a mailasin nga impormasion, wenno manipud iti dayta ket magun- od ti impormasion, iti sidong ti Paset B ti IDEA. PERSONAL A PANANGILASINAN Ti kayat na a sawen ti personal a panangilasinan ket diay impormasion a pakairaman ti: (a) Nagan ti anakmo, ti naganmo kas nagannak, wenno ti nagan ti sabali a kameng ti pamilia; (b) Adres ti anakmo; (c) Maysa a personal a pakabigbigan, kas iti numero ti social security ti anakmo, numero ti estudiante, wenno numero ti biometric; (d) Dadduma pay a di direkta a pakabigbigan, kas iti petsa ti pannakayanak ti ubing, lugar a nakayyanakanna, ken ti apelyido ti inangna idi balasang; (e) Dadduma pay nga impormasion nga agmaymaysa wenno kombinasion ket maisilpo wenno mainaig iti espesipiko nga ubing a mangipalubos iti maysa a nainkalintegan a tao iti komunidad ti pagadalan, nga awan ti personal a pannakaammona kadagiti mainaig a kasasaad, a mangilasin iti maysa nga ubing buyogen ti nainkalintegan a kinasigurado; wenno (f) Dadduma pay nga impormasion a kiniddaw ti maysa a tao a nainkalintegan a patien ti distrito ti pagadalan nga ammona ti kinasiasino ti estudiante a pakainaigan ti rekord ti edukasion. 12
PAKAAMMO KADAGITI NAGANNAK Masapul nga ited ti State Education Agency (SEA, Ahensia ti Edukasion ti Estado) ti pakaammo nga umdas a naan-anay a mangipakaammo kadagiti nagannak maipapan iti kinakompidensial dagiti personal a mailasin nga impormasion, agraman: 1. Ti panangiladawan ti saklaw a naited ti pakaammo kadagiti katutubo a pagsasao dagiti nadumaduma a grupo ti populasion iti estado; 2. Ti panangiladawan kadagiti ubbing a pakatagibalayan ti personal a pakabigbigan nga impormasion, dagiti tipo ti impormasion a sapsapulen, dagiti pamay-an a panggep nga usaren ti estado iti panangurnong iti impormasion (agraman dagiti gubuayan a pakaurnongan ti impormasion), ken dagiti pannakausar a maaramid iti impormasion; 3. Ti pakagupgopan dagiti pagalagadan ken pamay-an a masapul a suroten dagiti makipaset nga ahensia maipapan iti panagidulin, pannakaipablaak kadagiti maikatlo a partido, pannakataginayon, ken pannakadadael dagiti personal a mailasin nga impormasion; ken 4. Maysa a panangiladawan kadagiti amin a karbengan dagiti nagannak ken ubbing maipapan iti daytoy nga impormasion, agraman dagiti karbengan iti sidong ti Family Educational Rights and Privacy Act (FERPA) ken dagiti pagannurotanna a mangipatungpal iti 34 CFR Paset 99. Sakbay ti aniaman a kangrunaan nga aktibidad a mangilasin, mangbirok, wenno mangtingiting kadagiti ubbing nga agkasapulan iti espesial nga edukasion ken dagiti mainaig a serbisio (ammo met kas "child find"), masapul a maipablaak wenno maipakaammo ti pakaammo kadagiti diario wenno dadduma pay a media, wenno agpada, nga addaan iti sirkulasion nga umdas iti ipakaammo kadagiti nagannak iti intero nga estado dagitoy nga aktibidad. DAGITI KARBENGAN TI ACCESS Ti makipaset nga ahensia1 ket masapul a palubosannaka a mangsukimat ken mangrepaso iti aniaman a rekord ti edukasion a mainaig iti anakmo a nakolekta, namantener, wenno nausar ti distrito ti pagadalam iti sidong ti paset B ti IDEA. Ti makipaset nga ahensia1 ket masapul a tungpalenna ti kiddawmo a mangsukimat ken mangrepaso iti aniaman a rekord ti edukasion iti anakmo nga awan ti di kasapulan a pannakataktak ken sakbay ti aniaman a miting maipapan iti indibidual a programa ti edukasion (IEP), wenno aniaman nga di mangidumduma a panagdengngeg iti maiparbeng a proseso (agraman ti miting ti resolusion wenno pannakadengngeg maipapan iti disiplina), ken iti aniaman a kasasaad nasursurok ngem 45 nga aldaw ti kalendario kalpasan a nakaaramidka iti kiddaw. Ti karbengam a mangsukimat ken mangrepaso kadagiti rekord ti edukasion ket kairaman dagiti sumaganad: 1. Karbengam iti sungbat manipud iti makipaspaset a distrito ti ahensia kadagiti nainkalintegan a kiddawmo para kadagiti panangilawlawag ken panangipatarus kadagiti rekord; 2. Karbengam nga agkiddaw a ti makipaset nga ahensia ket mangipaay kadagiti kopia dagiti rekord no saanmo nga epektibo a masukimat ken marepaso dagiti rekord malaksid no maawatmo dagita a kopia; ken 3. Karbengam a ti pannakabagimo ti mangsukimat ken mangrepaso kadagiti rekord. 1 Us-usaren ti U.S. Department of Education ti termino a "makipaset nga ahensia" tapno tukoyen ti aniaman a distrito ti pagadalan, ahensia, wenno institusion a mangur-urnong, mangmanmantener, wenno agus-usar iti personal a mailasin nga impormasion wenno manipud iti dayta nga impormasion ket naggapuan nagun-od iti sidong ti Paset B ti IDEA. Gapu ta daytoy a dokumento ket naipamaysa iti pannakipaset ti nagannak iti lokal a distrito ti pagadalan, mausar ti "distrito ti eskuelaan" imbes a ti nalawlawa a termino, "makipaset nga ahensia;" nupay kasta, dagiti pagannurotan ti rekord a napagsasaritaan iti daytoy a paset ket agaplikar kadagiti amin a makipaset nga ahensia. 13
Mabalin nga ipapan ti makipaset nga ahensia nga addaanka iti turay a mangsukimat ken mangrepaso kadagiti rekord a mainaig iti anakmo malaksid no nabalakadan nga awan ti autoridadmo iti sidong ti mayaplikar a linteg ti estado a mangiturturay kadagiti banag a kas iti panangaywan, panagsina, ken diborsio. REKORD TI ACCESS Tunggal makipaset nga ahensia ket masapul nga agtalinaed iti rekord dagiti partido a makagun-od iti akses kadagiti rekord ti edukasion a nakolekta, namantener, wenno nausar iti sidong ti Paset B ti IDEA (malaksid iti pannakagun-od dagiti nagannak ken autorisado nga empleado ti makipaset nga ahensia), agraman ti nagan ti partido, ti petsa a pannakagun-od ket naited, ken ti panggep a ti partido ket autorisado nga agusar kadagiti rekord. DAGITI REKORD ITI NASUROK NGA MAYSA NGA UBING No ti aniaman a rekord ti edukasion ket iramanna ti impormasion maipapan iti nasurok ngem maysa nga ubing, dagiti nagannak dagita nga ubbing ket adda karbenganna a mangsukimat ken mangrepaso laeng iti impormasion a mainaig iti anakda wenno makaammo iti dayta nga espesipiko nga impormasion. LISTAAN TI TIPO KEN PANGGAPPUAN TI IMPORMASION No kiddawenda, masapul nga ipaaynaka ti makipaset nga ahensia iti listaan dagiti tipo ken panggappusan dagiti rekord ti edukasion a nakolekta, tinaginayon, wenno inusar ti ahensia. DAGITI BABAYADAN Tunggal makipaset nga ahensia ket mabalin a mangsingir iti bayad para kadagiti kopia dagiti rekord a naaramid para kenka iti sidong ti Paset B ti IDEA, no ti bayad ket saan nga epektibo a manglapped kenka a mangusar iti karbengam a mangsukimat ken mangrepaso kadagita a rekord. Ti makipaset nga ahensia ket saan a mabalin a mangsingir iti bayad tapno agsapul wenno mangala iti impormasion iti sidong ti Paset B ti IDEA. PANANGBALIW KADAGITI REKORD BATAY TI PANAGKIDDAW TI NAGANNAK No patiem a ti impormasion kadagiti rekord ti edukasion maipapan iti anakmo a nakolekta, namantener, wenno nausar iti sidong ti Paset B ti IDEA ket saan nga umiso, makaallilaw, wenno manglabsing iti kinapribado wenno dadduma pay a kalintegan ti anakmo, mabalinka nga agkiddaw iti makipaspaset nga ahensia a mangmantener iti impormasion nga baliwanda diay nga impormasion. Masapul nga ikeddeng ti makipaset nga ahensia no baliwanna ti impormasion maitunos iti kiddawmo iti uneg ti nainkalintegan a panawen manipud ti pannakaawatna ti kiddawmo. No ikeddeng ti makipaset nga ahensia a saan a baliwan ti rekord kas kiniddawmo, masapul nga ipakaammona kenka dayta a pangngeddeng ken balakadannaka maipapan iti karbengam iti pannakadengngeg kas nailadawan iti babaen ti paulo a Gundaway para iti panangdengngeg. GUNDAWAY PARA ITI PANANGDENGNGEG Masapul, no kiddawen, a mangipaay kenka ti makipaset nga ahensia iti gundaway para iti panangdengngeg a mangkarit iti impormasion kadagiti rekord ti edukasion maipapan iti anakmo gapu ta saan nga umiso, makaallilaw, wenno manglabsing iti kinapribado wenno dadduma pay a kalintegan ti anakmo. 14
DAGITI PROSESO TI PANANGDENGNGEG Masapul a maaramid ti panangdengngeg a mangkarit iti impormasion kadagiti rekord ti edukasion segun kadagiti pamay-an para kadagiti kasta a panangdengngeg iti sidong ti Family Educational Rights and Privacy Act (FERPA). DAGITI RESULTA TI PANANGDENGNGEG No, kas resulta ti pannakadengngeg, ikeddeng ti makipaset nga ahensia a ti impormasion ket saan nga umiso, makaallilaw wenno manglabsing iti kinapribado wenno dadduma pay a kalintegan ti anakmo, masapul a baliwanna ti impormasion a maitunos ken ipakaammona kenka daytoy babaen ti surat. No, kas resulta ti pannakadengngeg, ikeddeng ti makipaset nga ahensia a ti impormasion ket saan a di umiso, makaallilaw, wenno sabali pay a manglabsing iti kinapribado wenno dadduma pay a kalintegan ti anakmo, masapul nga ipakaammona kenka ti kalintegam a mangikabil kadagiti rekord a dayta pagtalinaedenna iti anakmo ti maysa a statement a mangkomento iti impormasion wenno mangipaay iti aniaman a rason a dikay umanamong iti desision ti makipaspaset nga ahensia. Ti kasta a panangilawlawag a naikabil kadagiti rekord ti anakmo ket masapul a: 1. Mamantener ti makipaset nga ahensia kas paset dagiti rekord ti anakmo no la ket ta ti rekord wenno nasuppiatan a paset ket manteneren ti makipaspaset nga ahensia; ken 2. No ti makipaspaset nga ahensia ket ipalgakna dagiti rekord ti anakmo wenno ti nakaritan nga impormasion iti aniaman a partido, masapul met nga ipalgak ti panangilawlawag iti dayta a partido. PAMMALUBOS PARA ITI PANANGIPALGAL TI PERSONAL A MAILASIN NGA IMPORMASION Malaksid no ti impormasion ket linaon dagiti rekord ti edukasion, ken ti pannakaipablaak ket autorisado nga awan ti pammalubos dagiti nagannak iti sidong ti Family Educational Rights and Privacy Act (FERPA), masapul a magun-od ti pammalubosmo sakbay a maipalgak ti personal a mailasin nga impormasion kadagiti partido malaksid kadagiti opisial ti nakipaset nga ahensia. Malaksid kadagiti kasasaad a naibaga iti baba, saan a kasapulan ti pammalubosmo sakbay a mairuar ti personal a pakabigbigan nga impormasion kadagiti opisial dagiti makipaspaset nga ahensia para kadagiti panggep a mangragpat iti kasapulan ti Paset B ti IDEA. Ti pammalubosmo, wenno pammalubos ti maikari nga ubing a nakadanonen iti edad a kaaduan iti sidong ti linteg ti estado, ket masapul a maala sakbay a mairuar ti personal a pakabigbigan nga impormasion kadagiti opisial dagiti makipaspaset nga ahensia a mangipapaay wenno agbayad kadagiti serbisio ti panagbalbaliw. No ti anakmo ket adda iti, wenno mapan iti, pribado nga eskuelaan a saan a masarakan iti isu met laeng a distrito ti pagadalan a pagnanaedam, masapul a maala ti pammalubosmo sakbay ti aniaman a personal a mailasin nga impormasion maipapan ti anakmo ket mairuar iti nagbaetan dagiti opisial iti distrito ti pagadalan a nakaisaadan ti pribado nga eskuelaan ken dagiti opisial iti distrito ti pagadalan a pagnanaedam. 15
DAGITI SALAKNIB Tunggal makipaset nga ahensia ket masapul a mangsalaknib iti kinakompidensial ti personal a mailasin nga impormasion kadagiti tukad ti panagkolekta, panagidulin, pannakaipablaak, ken pannakadadael. Masapul nga ibaklay ti maysa nga opisial iti tunggal makipaspaset nga ahensia ti responsabilidad a mangsigurado iti kinakompidensial ti aniaman a personal nga mailasin nga impormasion. Amin a tattao nga agkolkolekta wenno agus-usar iti personal a pakabigbigan nga impormasion ket masapul nga umawat iti panagsanay wenno instruksion maipapan kadagiti pagalagadan ken pamay-an ti estadom maipapan iti kinakompidensial iti sidong ti Paset B ti IDEA ken ti Family Educational Rights and Privacy Act (FERPA). Tunggal makipaset nga ahensia ket masapul a mangtaginayon, para iti panangsukimat ti publiko, iti agdama a listaan dagiti nagan ken posision dagidiay nga empleado iti uneg ti ahensia a mabalin a makagun-od iti personal a mailasin nga impormasion. PANANGDADAEL ITI IMPORMASION Masapul nga ipakaammo kenka ti distrito ti pagadalam no saanen a kasapulanen ti personal a mailasin nga impormasion a nakolekta, namantener, wenno nausar iti sidong ti Paset B ti IDEA tapno mangipaay kadagiti serbisio ti edukasion iti anakmo. Masapul a madadael ti impormasion no kiddawem. Nupay kasta, mabalin a mataginayon ti permanente a rekord ti nagan, adres, ken numero ti telepono ti anakmo, dagiti gradoda, rekord ti itatabuno, dagiti klase a naatender, nakompleto a lebel ti grado, ken tawen a nakompleto nga awan limitasion ti oras. Adda ti karbengam a kiddawen iti distrito ti pagadalan a daelenna ti impormasion ti edukasion ti anakmo no saanen a kasapulan daytan. PANANGRISUT TI DI PANAGTUNOSAN PANANGIBABAET Sapasap Magun-od ti Panangibabaet babaen ti ODE tapno mapalubosankayo ken ti distrito ti pagadalan a mangrisut kadagiti di panagtutunos a mainaig iti aniaman a banag iti sidong ti Paset B ti IDEA, agraman dagiti banag a tumaud sakbay ti pannakaipila ti reklamo iti maiparbeng a proseso. Gapuna, magun-od ti panangibabaet tapno marisut dagiti panagsusupiat iti sidong ti Paset B ti IDEA, nangipilakayo man iti reklamo iti maiparbeng a proseso tapno agkiddaw iti pannakadengngeg ti maiparbeng a proseso kas nailadawan iti babaen ti paulo a Panangipila iti Reklamo iti Maiparbeng a Proseso wenno nangipila iti reklamo ti espesial nga edukasion Dagiti Kasapulan Masapul a siguraduen dagiti pamay-an a ti proseso ti panangibabaet ket: 1. Boluntario iti biangmo ken iti biang ti distrito ti pagadalan; 2. Saan a mabalin nga usaren tapno mangilibak wenno mangitantan iti karbengam iti panagdengngeg iti maiparbeng a proseso, wenno mangilibak iti aniaman a dadduma pay a karbengan a naited iti sidong ti Paset B ti IDEA; ken 16
3. Idauluan ti kualipikado ken di mangidumduma a mangibabaet a nasanay kadagiti epektibo a teknik ti panangibabaet. Ti estado ket masapul nga agtalinaed ti listaan dagiti tattao a kualipikado a mangibabaet ken ammoda dagiti linteg ken pagannurotan a mainaig iti pannakaipaay ti espesial nga edukasion ken dagiti mainaig a serbisio. Masapul a mangpili ti estado dagiti mangibabaet iti naiparparna, panagsisinnublat, wenno dadduma pay a di mangidumduma a batayan. Ti estado ti responsable iti gastos ti proseso ti panangibabaet, agraman dagiti gastos kadagiti miting. Tunggal miting iti proseso ti panangibabaet ket masapul a maiyeskediul iti naintiempuan a wagas ken maangay iti lugar a kombeniente para kenka ken iti distrito ti pagadalan. No risutem ken ti distrito ti pagadalan ti maysa a panagsusupiat babaen ti proseso ti panangibabaet, agpada a masapul a sumrek dagiti partido iti legal a mangikabil a katulagan a mangikeddeng iti pannakarisut ken: 1. Ibagana nga amin a diskusion a napasamak bayat ti proseso ti panangibabaet ket agtalinaed a kompidensial ken saan a mabalin a mausar a kas ebidensia iti ania man a sumaganad a pannakadengngeg ti maiparbeng a proseso wenno sibil a proseso (kaso iti korte); ken 2. Pinirmaam ken ti pannakabagi ti distrito ti pagadalan nga adda autoridadna nga mangobliga ti distrito ti pagadalan. Ti naisurat, napirmaan a katulagan ti panangibabaet ket maipatungpal iti aniaman a korte ti estado nga adda iti makabael a hurisdiksionna (maysa a korte nga addaan iti turay iti sidong ti linteg ti estado a mangdengngeg iti daytoy a tipo ti kaso) wenno iti korte ti distrito ti Estados Unidos. Dagiti diskusion a napasamak bayat ti proseso ti panangibabaet ket masapul a kompidensial. Saanda a mausar kas ebidensia iti aniaman a masanguanan a panagdengngeg iti maiparbeng a proseso wenno sibil a proseso ti aniaman a pederal a korte wenno korte ti estado ti estado nga umaw-awat iti tulong iti sidong ti Paset B ti IDEA. Di panangidumduma ti mangibabaet Ti mangibabaet ket: 1. Saan a mabalin nga empleado ti SEA wenno ti distrito ti pagadalan a nairaman iti edukasion wenno panangaywan iti anakmo; ken 2. Masapul a saan nga addaan iti personal wenno propesional nga interes a maikontra iti objetibidad ti mangibabaet. Ti maysa a tao a no saan ket kualipikado a kas maysa a mangibabaet ket saan nga empleado ti maysa a distrito ti pagadalan wenno ahensia ti estado gapu laeng ta isu ket bayadan ti ahensia tapno agserbi a kas maysa a mangibabaet. 17
DAGITI PROSESO TI REKLAMO TI ESTADO PAGDUMAAN DAGITI PAMAY-AN PARA KADAGITI REKLAMO KEN PANAGDENGNGEG ITI MAIPARBENG A PROSESO KEN PARA KADAGITI REKLAMO TI ESTADO Dagiti pagannurotan para iti Paset B ti IDEA ket mangikeddeng kadagiti agsina a pamay-an para kadagiti reklamo ti estado ken para kadagiti reklamo ken panagdengngeg ti maiparbeng a proseso. Kas nailawlawag iti baba, ti sinnoman nga indibidual wenno aniaman nga organisasion ket mabalin a mangipila iti reklamo ti estado a mangibagbaga iti panaglabsing iti aniaman a kasapulan ti Paset B babaen ti maysa a distrito ti pagadalan, ti SEA, wenno aniaman a sabali nga ahensia ti publiko. Sika laeng wenno ti maysa a distrito ti pagadalan ti mabalin a mangipila iti reklamo iti maiparbeng a proseso iti aniaman a banag a mainaig iti singasing wenno panagkedked a mangirugi wenno mangbaliw iti pannakailasin, panangtingiting wenno panangipaay iti edukasion ti maysa nga ubing nga adda panagkabaldadona, wenno pannakaipaay ti libre a maitutop nga edukasion publiko (FAPE) iti ubing. Bayat a dagiti tauhan ti SEA ket sapasap a masapul a mangrisut iti reklamo ti estado iti uneg ti 60 nga aldaw ti kalendario a timeline, malaksid no ti timeline ket umno a napaatiddog, ti maysa nga opisial ti panagdengngeg (maawagan nga Administrative Law Judge (ALJ, Hues ti Administratibo a Linteg)) ket masapul a dumngeg iti reklamo ti maiparbeng a proseso (no saan nasolbar babaen ti miting ti resolusion wenno babaen ti panangibabaet) ken mangipaulog iti naisurat a desision iti uneg ti 45 nga aldaw ti kalendario kalpasan ti panagpatingga ti panawen ti resolusion, kas nailadawan iti daytoy a dokumento iti sidong ti paulo a Proseso ti Resolusion, malaksid no ti opisial ti panagdengngeg ket mangipaay iti espesipiko a panangpaatiddog iti timeline iti kiddawmo wenno iti kiddaw ti distrito ti pagadalan. Ti reklamo ti estado ken ti reklamo ti maiparbeng a proseso, dagiti pamay-an ti panagsolbar ken panagdengngeg ket ad-adda a nailadawan iti baba. Masapul a mangaramid ti SEA dagiti modelo nga form tapno matulongannaka a mangipila iti reklamo iti maiparbeng a proseso ken matulongannaka wenno dagiti dadduma a partido a mangipila iti reklamo ti estado kas nailadawan iti baba ti paulo a Dagiti Modelo nga Form. PANANGADOPTO KADAGITI PAMAY-AN TI REKLAMO TI ESTADO Sapasap Ti tunggal maysa nga SEA ket masapul nga addaan kadagiti naisurat a pamay-an para iti: 1. Panangrisut iti aniaman a reklamo iti espesial nga edukasion, agraman ti reklamo nga indatag ti maysa nga organisasion wenno indibidual manipud iti sabali nga estado; ken 2. Ti pannakaipila ti reklamo iti SEA. 3. Nasaknap a panangiwaras kadagiti pamay-an ti reklamo ti estado kadagiti nagannak ken dadduma pay nga interesado nga indibidual, agraman dagiti sentro ti panagsanay ken impormasion dagiti nagannak, dagiti ahensia ti proteksion ken adbokasia, dagiti sentro ti agwaywayas a panagbiag, ken dadduma pay a maitutop nga entidad. Dagiti remedyo iti pannakailibak dagiti maitutop a serbisio Iti panangrisut iti reklamo ti estado a ti SEA ket nakasarak iti pannakapaay a mangipaay kadagiti maitutop a serbisio, masapul a tamingen ti SEA: 18
1. Ti pannakapaay a mangipaay kadagiti maitutop a serbisio, agraman ti panangkorehir a panagtignay a maitutop a mangtaming kadagiti kasapulan ti ubing (kas kadagiti serbisio a kompensasion wenno kuarta a pannakaisubli); ken 2. Maitutop iti masakbayan a pannakaipaay ti serbisio para kadagiti amin nga ubbing nga adda panagkabaldadoda. MINIMUM A PAMAY-AN TI REKLAMO TI ESTADO Limitasion ti oras; dagiti minimum a pamay-an Ti tunggal maysa nga SEA ket masapul nga mangiraman kadagiti pamay-an ti reklamo ti estadona ti limitasion ti panawen nga 60 nga aldaw ti kalendario kalpasan a maipila ti reklamo tapno: 1. Mangaramid ti independiente nga on-site nga panangimbestiga, no ikeddeng ti SEA a kasapulan ti imbestigasion; 2. Maikkan ti nagreklamo iti gundaway a mangisubmitir iti kanayonan nga impormasion, babaen man iti ngiwat wenno surat, maipapan kadagiti alegasion iti reklamo; 3. Maikkan ti distrito ti pagadalan wenno sabali nga ahensia ti publiko iti gundaway a mangsungbat iti reklamo, agraman, iti kabassitan: (a) iti pagpilian ti ahensia, singasing a mangrisut iti reklamo; ken (b) gundaway para iti nagannak a nangipila iti reklamo ken ti ahensia nga umanamong a boluntario a makipaset iti panangibabaet; 4. Marepaso amin a mainaig nga impormasion ken makaaramid iti agwaywayas a determinasion no ti distrito ti pagadalan wenno sabali nga ahensia ti publiko ket manglablabsing iti maysa a kasapulan ti Paset B ti IDEA; ken 5. Maipaulog ti naisurat a desision iti nagreklamo a mangtaming iti tunggal maysa nga alegasion iti reklamo nga addaan iti (a) nasarakan ti kinapudno ken konklusion; ken (b) dagiti rason ti maudi a desision ti SEA. Panagpaatiddog ti oras; maudi a desision; implementasion Dagiti pamay-an ti State Educational Agency a nailadawan iti ngato ket masapul met laeng a: 1. Mangipalubos laeng ti maysa a panangpaatiddog ti limitasion ti oras nga 60 nga aldaw ti kalendario no: (a) adda dagiti naisangsangayan a kasasaad maipapan iti partikular a reklamo ti estado; wenno (b) sika ken ti distrito ti pagadalan wenno ti dadduma pay nga ahensia ti publiko a nairaman ket boluntario nga umanamong a mangpalawa iti panawen tapno marisut ti banag babaen ti panangibabaet wenno babaen ti lokal a resolusion. 2. Mangiraman dagiti pamay-an para iti epektibo a pannakaipatungpal ti maudi a desision ti SEA, no kasapulan, agraman ti: (a) dagiti aktibidad ti teknikal a tulong; (b) negosasion; ken (c) dagiti pangkorehir nga aramid tapno magun-od ti panagtungpal. Dagiti reklamo ti estado ken dagiti panagdengngeg ti maiparbeng a proseso No makaawat ti naisurat a reklamo ti estado nga isu met laeng ti subheto ti pannakadengngeg ti maiparbeng a proseso kas nailadawan iti baba ti paulo a Panangipila iti Reklamo ti Maiparbeng a Proseso, wenno ti reklamo ti estado ket naglaon kadagiti adu nga isyu a ti maysa wenno ad-adu pay ket paset ti kasta a pannakadengngeg, masapul nga isina ti estado ti aniaman a paset ti reklamo a mataming iti panagdengngeg ti maiparbeng a proseso agingga a malpas ti panagdengngeg. Ti aniaman nga isyu iti reklamo ti estado a saan a paset ti panagdengngeg ti maiparbeng a proseso ket masapul a marisut babaen ti panangusar iti limitasion ti panawen ken dagiti pamay-an a nailadawan iti ngato. 19
No ti maysa nga isyu a naipila babaen ti reklamo ti estado ket dati a naikeddengen iti maysa a panagdengngeg ti maiparbeng a proseso a mangiraman dagiti isu met laeng a partido (kas pagarigan, sika ken ti distrito ti pagadalan), adda bisana diay nga decision ti panagdengngeg ti maiparbeng a proseso kadaydiay nga isyun ken masapul nga ipakaammo ti SEA iti agrekreklamo nga diay nga desision ket adda bisanan. Ti reklamo a mangibagbaga a ti di pannakaipatungpal ti maysa nga distrito ti pagadalan wenno dadduma pay nga ahensia ti publiko a mangipatungpal iti desision ti panagdengngeg ti maiparbeng a proseso ket masapul a marisut ti SEA. PANANGIDATAG TI REKLAMO TI ESTADO Ti maysa nga organisasion wenno indibidual ket mabalin nga mangidatag iti napirmaan a naisurat a reklamo ti estado iti sidong dagiti pamay-an a nailadawan iti ngato. Masapul a karaman ti reklamo ti estado dagiti sumaganad: 1. Maysa a palawag a ti maysa a distrito ti pagadalan wenno sabali nga ahensia ti publiko ket sinalungasingna ti maysa a kasapulan ti Paset B ti IDEA wenno dagiti pagannurotanna a mangipatungpal iti 34 CFR Paset 300; 2. Dagiti kinapudno a nakaibatayan ti sasao; 3. Ti pirma ken impormasion a pakakontakan para iti partido a mangipila iti reklamo; ken 4. No maipagarup a panaglabsing maipapan iti espesipiko nga ubing: (a) Ti nagan ti ubing ken adres ti pagnanaedan ti ubing; (b) Ti nagan ti eskuelaan nga pagbasbasaan ti ubing; (c) Iti kaso ti awan pagtaenganna nga ubing wenno agtutubo, magun-odan nga impormasion a pakakontakan para iti ubing, ken ti nagan ti pagadalan a pagad-adalan ti ubing; (d) Ti panangiladawan ti kinatao ti parikut ti ubing, a mairaman dagiti kinapudno a mainaig iti parikut; ken (e) Maysa a naisingasing a resolusion ti parikut agingga iti ammo ken magun-od ti partido a mangipila iti reklamo iti tiempo a maipila ti reklamo. Ti reklamo ket masapul nga mangibaga ti panaglabsing a napasamak iti saan a nasursurok ngem maysa a tawen sakbay ti petsa a pannakaawat ti reklamo kas nailadawan iti babaen ti paulo a Panangadapto kadagiti Pamay-an ti Reklamo ti Estado. Ti partido a mangipila iti reklamo ti estado ket masapul nga mangpatulod ti kopia ti reklamo iti distrito ti pagadalan wenno dadduma pay nga ahensia ti publiko nga agserserbi iti ubing iti isu met laeng a tiempo a ti partido ket mangipila iti reklamo iti SEA. 20
DAGITI PAMAY-AN TI REKLAMO TI MAIPARBENG A PROSESO PANANGIDATAG ITI REKLAMO TI MAIPARBENG A PROSESO Sapasap Sika wenno ti distrito ti pagadalan ket mabalin a dumawat iti panagdengngeg ti maiparbeng a proseso iti aniaman a banag a mainaig iti singasing wenno panagkedked a mangirugi wenno mangbaliw iti pannakabigbig, panangtingiting wenno edukasional a panangipaay ti anakmo, wenno ti pannakaipaay ti libre a maitutop nga edukasion publiko (FAPE) iti ubing. Ti reklamo ti maiparbeng a proseso ket masapul nga mangsitsita ti maysa a panaglabsing a napasamak saan a nasursurok ngem dua a tawen sakbay nga naammuam wenno naammuan ti distrito ti pagadalan no di kadi ket rumbeng koma nga naammuanyo ti maipapan iti maipagarup nga aramid a mangbukel iti nakaibatayan ti reklamo ti maiparbeng a proseso. Ti timeline iti ngato ket saan nga agaplikar kenka no dika makaipila iti kiddaw ti panagdengngeg ti maiparbeng a proseso iti uneg ti timeline gapu ta: 1. Ti distrito ti pagadalan ket espesipiko a di umiso a nangirepresenta a daytoy ket nangrisut kadagiti isyu a nailasin iti reklamo; wenno 2. Ti distrito ti pagadalan ket nangilemmeng ti impormasion manipud kenka a kasapulan a mangipaay kenka iti sidong ti Paset B ti IDEA. Impormasion para kadagiti nagannak Ipakaammo kenka ti ODE ti aniaman a libre wenno mura a legal ken dadduma pay a mainaig a serbisio a magun-od iti lugar no kiddawem iti daytoy nga impormasion. Masapul nga ipaay ti distrito ti pagadalan ti kasta nga impormasion no kiddawem dayta wenno sika wenno ti distrito ti pagadalan ket mangipila iti reklamo iti maiparbeng a proseso. REKLAMO TI MAIPARBENG A PROSESO Sapasap Tapno agkiddaw iti panagdengngeg, sika wenno ti distrito ti pagadalan (wenno ti abogadom wenno ti abogado ti distrito ti pagadalan) ket masapul nga agisubmitir iti kiddaw ti panagdengngeg ti maiparbeng a proseso iti sabali a partido. Ti kiddaw ti panagdengngeg ket masapul nga aglaon amin a linaon a nailista iti baba ken masapul a pagtalinaeden a kompidensial. Siasinoman a mangipila iti reklamo ket masapul met nga ipaayna iti SEA ti kopia ti daytoy nga kiddaw ti panagdengngeg. Linaon ti kiddaw ti panagdengngeg Ti kiddaw ti panagdengngeg ti maiparbeng a proseso ket masapul a mangiraman iti: 1. Nagan ti ubing; 2. Adres ti pagnanaedan ti ubing; 3. Nagan ti eskuelaan ti ubing; 4. No mapaspasaran ti ubing ti kinaawan pagtaenganna, ti impormasion a pakakontakan ti ubing ken ti nagan ti eskuelaan ti ubing; 5. Ti panangiladawan ti kinatao ti parikut ti ubing a mainaig iti naisingasing wenno naikedked nga aramid, agraman dagiti kinapudno a mainaig iti parikut; ken 21
6. Maysa a naisingasing a pannakarisut ti parikut agingga iti ammo ken magun-odan ti agrekreklamo a partido (sika wenno ti distrito ti pagadalan) iti dayta a tiempo. Haan nga agtuloy ti maysa nga panagdengngeg ti maiparbeng a proseso gapu kenka wenno ti distrito ti pagadalan agingga a sika wenno ti distrito ti pagadalan (wenno ti abogadom wenno ti abogado ti distrito ti pagadalan) ket mangipila iti kiddaw ti panagdengngeg ti maiparbeng a proseso a pakairamanan ti impormasion a nailista iti ngato. Kinaumdas ti kiddaw ti panagdengngeg Tapno agtuloy ti maysa a kiddaw ti panagdengngeg ti maiparbeng a proseso, masapul a maibilang nga umdas daytoy. Maibilang nga umdas ti kiddaw ti panagdengngeg (kayat na a sawen ket nakaragpat kadagiti kasapulan ti linaon iti ngato) malaksid no ti partido nga umaw- awat iti kiddaw ti panagdengngeg (sika wenno ti distrito ti pagadalan) ket ipakaammona iti opisial ti panagdengngeg ken ti sabali a partido babaen ti surat, iti uneg ti 15 nga aldaw ti kalendario manipud pannakaawat ti reklamo, nga patien ti umawat a partido a ti kiddaw a panagdengngeg ket saan a makasangpet kadagiti kasapulan a nailista iti ngato. Iti uneg ti lima nga aldaw ti kalendario manipud ti pannakaawat ti pakaammo a ti umawat a partido (sika wenno ti distrito ti pagadalan) ket ibilangna a saan nga umdas ti reklamo ti maiparbeng a proseso, masapul nga ikeddeng ti opisial ti panagdengngeg no ti reklamo ket makasangpet kadagiti kasapulan a nailista iti ngato, ken ipakaammona a dagus kenka ken iti distrito ti pagadalan babaen ti surat. Pannakabalbaliw ti kiddaw ti panagdengngeg Mabalinmo laeng wenno ti distrito ti pagadalan nga baliwan iti kiddaw ti panagdengngeg no: 1. Ti sabali a partido ket anamonganna dagiti panagbalbaliw iti surat ken maited ti gundaway a mangrisut ti kiddaw ti panagdengngeg iti maiparbeng a proseso babaen ti miting ti resolusion, a nailadawan babaen ti paulo a Proseso ti Resolusion; wenno 2. Iti saan a naladladaw ngem lima nga aldaw sakbay a mangrugi ti panagdengngeg ti maiparbeng a proseso, mangipaay ti opisial ti panagdengngeg iti pammalubos para kadagiti panagbalbaliw. No ti agrekreklamo a partido (sika wenno ti distrito ti pagadalan) ket mangaramid kadagiti panagbalbaliw iti kiddaw ti panagdengngeg iti maiparbeng a proseso, dagiti timeline para iti miting ti resolusion (iti uneg ti 15 nga aldaw ti kalendario manipud ti pannakaawat ti kiddaw ti panagdengngeg) ken ti panawen para iti resolusion (iti uneg ti 30 nga aldaw ti kalendario manipud pannakaawat ti kiddaw ti panagdengngeg) ket mangrugi manen manipud iti petsa a pannakaipila ti nabaliwan a reklamo. Sungbat ti distrito ti pagadalan iti reklamo ti maiparbeng a proseso No ti distrito ti pagadalan ket saan a nangipatulod ti sakbay a naisurat a pakaammo kenka, kas nailadawan iti babaen ti paulo a Sakbay a Naisurat a Pakaammo, maipapan iti subheto a linaon ti reklamom iti maiparbeng a proseso, ti distrito ti pagadalan ket masapul, iti uneg ti 10 nga aldaw ti kalendario ti pannakaawat ti kiddaw ti panagdengngeg ti maiparbeng a proseso, a mangipatulod kenka iti sungbat a pakairamanan ti: 1. Maysa a panangilawlawag no apay nga insingasing wenno inkedked ti distrito ti pagadalan nga aramiden ti aksion a naibaga iti reklamo ti maiparbeng a proseso; 2. Maysa a panangiladawan kadagiti dadduma pay a pagpilian nga inkonsiderar ti Team iti indibidual a programa ti edukasion (IEP) ti anakmo ken dagiti rason no apay a nailaksid dagita a pagpilian; 22
3. Maysa a panangiladawan ti tunggal pamay-an ti panangtingiting, panangkedngan, panangirekord, wenno ulat ti distrito ti pagadalan a nausar a kas batayan para iti naisingasing wenno naikedked nga aramid; ken 4. Maysa a panangiladawan kadagiti dadduma pay a banag a mainaig iti naisingasing wenno naikedked nga aramid ti distrito ti pagadalan. Ti panangipaay iti impormasion kadagiti banag 1-4 iti ngato ket saan a manglapped iti distrito ti pagadalan a mangibaga a saan nga umdas ti kiddawmo ti panagdengngeg iti maiparbeng a proseso. Sungbat ti sabali nga partido iti reklamo ti maiparbeng a proseso Malaksid a kas naibaga iti sidong ti sub-paulo a dagus iti ngato, Sungbat ti distrito ti pagadalan iti reklamo ti maiparbeng a proseso, ti partido nga umaw-awat iti kiddaw ti panagdengngeg iti maiparbeng a proseso ket masapul, iti uneg ti 10 nga aldaw ti kalendario manipud pannakaawat ti kiddaw ti panagdengngeg, a mangipatulod ti sabali a partido ti sungbat nga espesipiko a mangtaming kadagiti isyu iti kiddaw ti panagdengngeg. DAGITI MODELO NGA FORM Masapul a mangaramid ti SEA kadagiti modelo nga form tapno matulongannaka a mangipila iti kiddaw ti panagdengngeg iti maiparbeng a proseso ken tapno matulongannaka ken dagiti dadduma a partido a mangipila iti reklamo ti estado. Nupay kasta, mabalin a saan a kasapulan ti estadom wenno ti distrito ti pagadalan ti panagusar kadagitoy a modelo nga form. Kinapudnona, mabalinmo nga usaren dagiti modelo nga form ti estado wenno sabali pay a maitutop a form, no la ket ta naglaon dayta iti kasapulan nga impormasion para iti panangipila iti reklamo ti kiddaw ti panagdengngeg iti maiparbeng a proseso wenno reklamo ti estado. TI PANANGIPAAY TI UBING BAYAT A PENDING TI REKLAMO KEN PANAGDENGNGEG TI MAIPARBENG A PROSESO Malaksid kas naited iti baba iti babaen ti paulo a DAGITI PROSESO NO AGDISIPLINA TI UBBING NGA ADDA PANAGKABALDADODA, apaman a maipatulod ti reklamo ti kiddaw ti panagdengngeg ti maiparbeng a proseso iti sabali a partido, bayat ti panawen ti proseso ti resolusion, ken bayat ti panagur-uray iti desision ti aniaman nga di mangidumduma a panagdengngeg ti maiparbeng a prosesi wenno proseso ti korte, malaksid no agtutunoskayo ken ti distrito ti pagadalan iti sabali, masapul nga agtalinaed ti anakyo iti agdama nga edukasional a pannakaisaadna. No ti reklamo ti maiparbeng a proseso ket mangiraman ti aplikasion para iti umuna a pannakaawat iti publiko nga eskuelaan, ti anakmo, babaen ti pammalubosmo, ket masapul a maikabil iti regular a programa ti publiko nga eskuelaan agingga a malpas amin dagita a proseso. No ti reklamo ti maiparbeng a proseso ket mangiraman ti aplikasion para kadagiti umuna a serbisio iti sidong ti Paset B ti IDEA para iti maysa nga ubing nga umakar manipud iti pannakaserbi iti sidong ti Paset C ti IDEA maipapan iti Paset B ti IDEA ken saanen a maikarin kadagiti serbisio ti Paset C gapu ta agtawen ti ubingen iti tallon, saan a kasapulan nga ipaay ti distrito ti pagadalan dagiti serbisio ti Paset C nga aw-awaten ti ubing. No ti ubing ket nasarakan a maikari iti sidong ti Paset B ti IDEA ken umanamongka para iti anakmo nga umawat iti espesial nga edukasion ken dagiti mainaig a serbisio iti umuna a gundaway, kalpasanna, bayat a maur-uray ti pagbanagan ti proseso, masapul nga ipaay ti distrito ti pagadalan dagita nga espesial nga edukasion ken dagiti mainaig a serbisio a saan nga agsusupiat (dagidiay agpada nga umanamongkayo ken ti distrito ti pagadalan). No ti maysa nga opisial ti panagdengngeg iti maysa a panagdengngeg ti maiparbeng a proseso nga insayangkat ti State Educational Agency ket umanamong kenka a maitutop ti panagbalbaliw ti panangipaay, dayta a panangipaay ket masapul a matrato a kas ti agdama a panangipaay ti anakmo iti edukasion a sadiay agtalinaed ti anakmo bayat nga ur-urayenna ti desision ti aniaman nga di mangidumduma a panagdengngeg ti maiparbeng a proseso wenno proseso ti korte. 23
PROSESO TI RESOLUSION Miting ti resolusion Iti uneg ti 15 nga aldaw ti kalendario manipud pannakaawat ti pakaammo ti reklamom iti maiparbeng a proseso, ken sakbay a mangrugi ti panagdengngeg ti maiparbeng a proseso, masapul a mangayab ti distrito ti pagadalan iti miting kenka ken ti mainaig a kameng wenno kameng ti team iti indibidual a programa ti edukasion (IEP) nga adda espesipiko a pannakaammoda kadagiti kinapudno a nailasin iti reklamom iti maiparbeng a proseso. Ti miting ket: 1. Masapul a mangiraman ti pannakabagi ti distrito ti pagadalan nga adda iti turayna nga agdesision iti pannakabagi ti distrito ti pagadalan; ken 2. Saan a mabalin nga kairamanan ti abogado ti distrito ti pagadalan malaksid no adda ti kaduam nga abogado. Sika ken ti distrito ti pagadalan ti mangikeddeng kadagiti mainaig a kameng ti Team ti IEP a tumabuno iti miting. Ti panggep ti miting ket tapno pagsasaritaanyo ti kiddaw ti panagdengngeg ti maiparbeng a proseso-yo, ken dagiti kinapudno a mangbukel iti nakaibatayan ti kiddaw, tapno makaawat ti distrito ti pagadalan iti gundaway a mangrisut iti panagsusupiat. Saan a kasapulan ti miting ti resolusion no: 1. Agtutunoskayo ken ti distrito ti pagadalan babaen ti surat a mangiwaksi iti miting; wenno 2. Umanamongkayo ken ti distrito ti pagadalan nga agusar iti proseso ti panangibabaet, kas nailadawan iti baba ti paulo a Panangibabaet. Panawen ti resolusion No saan a nasolbar ti distrito ti pagadalan ti reklamo ti kiddaw ti panagdengngeg iti maiparbeng a proseso iti pannakapnekmo iti uneg ti 30 nga aldaw ti kalendario manipud a naawat ti kiddaw (bayat ti panawen para iti proseso ti pannakarisut), mabalin a mapasamak ti panagdengngeg ti maiparbeng a proseso. Ti 45 nga aldaw ti kalendario a timeline para iti panangipaulog ti maudi a desision ti panagdengngeg ti maiparbeng a proseso, a kas nailadawan iti baba ti paulo, Dagiti Desision ti Panagdengngeg, ket mangrugi iti panagleppas ti 30 nga aldaw ti kalendario a panawen ti resolusion, nga addaan sumagmamano nga pannakailaksid para kadagiti panagbalbaliw a naaramid iti 30 nga aldaw ti kalendario a panawen ti resolusion, a kas nailadawan iti baba. Malaksid no sadino nga agpadakayo ken ti distrito ti pagadalan nga immanamong a mangiwaksi iti proseso ti resolusion wenno agusar iti panangibabaet, ti pannakapaayyo a makipaset iti miting ti resolusion ket mangitantan kadagiti timeline para iti proseso ti resolusion ken panagdengngeg ti maiparbeng a proseso agingga a maangay ti miting. No, kalpasan ti panangaramid kadagiti nainkalintegan a panagregget ken panangidokumento kadagiti kasta a panagregget, ti distrito ti pagadalan ket saan a makaala iti pannakipasetmo iti miting ti resolusion, ti distrito ti pagadalan ket mabalin, kalpasan ti 30 nga aldaw ti kalendario a panawen ti resolusion, nga mangkiddaw kadayti maysa nga opisial ti panagdengngeg nga i-dimiss ti kiddawmo para iti panagdengngeg ti maiparbeng a proseso. Ti dokumentasion kadagita a panagregget ket masapul a mangiraman iti rekord dagiti panangpadas ti distrito ti pagadalan a mangyurnos iti napagnunumuan nga oras ken lugar, kas iti: 1. Detalyado a rekord dagiti awag iti telepono a naaramid wenno napadasan ken dagiti resulta dagita nga awag; 24
2. Dagiti kopia ti surat a naipatulod kenka ken aniaman a sungbat a naawatda; ken 3. Detalyado a rekord dagiti panagbisita a naaramid iti pagtaengan wenno pagtrabahuam ken dagiti resulta dagita a panagbisita. No mapaay ti distrito ti pagadalan a mangangay iti miting ti resolusion iti uneg ti 15 nga aldaw ti kalendario manipud pannakaawat ti pakaammo ti kiddawmo ti panagdengngeg iti maiparbeng a proseso wenno mapaay a makipaset iti miting ti resolusion, mabalinmo nga kiddawen iti opisial ti panagdengngeg nga rugiannan ti 45 nga aldaw ti kalendario a timeline ti panagdengngeg ti maiparbeng a proseso. Dagiti panagbalbaliw iti 30 nga aldaw ti kalendario a panawen ti resolusion No agtutunoskayo ken ti distrito ti pagadalan babaen ti surat a mangiwaksi iti miting ti resolusion, ti 45 nga aldaw ti kalendario a timeline para iti panagdengngeg ti maiparbeng a proseso ket mangrugi iti sumaganad nga aldaw. Kalpasan ti panangrugi ti panangibabaet wenno ti miting ti resolusion ken sakbay ti panagpatingga ti 30 nga aldaw ti kalendario a panawen ti resolusion, no agtutunoskayo ken ti distrito ti pagadalan babaen ti surat nga awan ti katulagan a mabalin, ti 45 nga aldaw ti kalendario a timeline para iti panagdengngeg ti maiparbeng a proseso ket mangrugi iti sumaganad nga aldaw. No umanamongkayo ken ti distrito ti pagadalan nga agusar iti proseso ti panangibabaet ngem saan pay a nakagteng iti katulagan, kalpasan ti 30 nga aldaw ti kalendario a panawen ti resolusion ket mabalin a maituloy ti proseso ti panangibabaet agingga a madanon ti maysa a katulagan no agpada nga umanamong dagiti partido ti panagtultuloy iti panagsurat. Nupay kasta, no sika wenno ti distrito ti pagadalan ket umatras manipud iti proseso ti panangibabaet bayat daytoy a panawen ti panagtultuloy, ti 45 nga aldaw ti kalendario a timeline para iti panagdengngeg ti maiparbeng a proseso ket mangrugi iti sumaganad nga aldaw. Naisurat a katulagan ti panagsagana No madanon ti resolusion ti panagsusupiat iti miting ti resolusion, masapul a sumrekkayo ken ti distrito ti pagadalan iti legal a mangikabil a katulagan nga: 1. Pirmaam ken ti pannakabagi ti distrito ti pagadalan nga addaan iti turayna a mangted ti liabilidad iti distrito ti pagadalan; ken 2. Maipatungpal iti aniaman a korte ti estado nga addaan iti makabael a hurisdiksionna (maysa a korte ti estado nga addaan iti autoridadna a mangdengngeg iti daytoy a tipo ti kaso) wenno iti korte ti distrito ti Estados Unidos. Panawen ti panangrepaso iti katulagan No sika ken ti distrito ti pagadalan ket sumrek iti katulagan kas resulta ti miting ti resolusion, ti asinoman a partido (sika wenno ti distrito ti pagadalan) ket mabalin a mangwaswas iti katulagan iti uneg ti 3 nga aldaw ti negosio manipud iti panawen nga agpadakayo ken ti distrito ti pagadalan a nagpirma iti katulagan. 25
DAGITI PANAGDENGNGEG KADAGITI REKLAMO TI MAIPARBENG A PROSESO DI MANGIDUMDUMA NGA PANAGDENGNGEG TI MAIPARBENG A PROSESO Sapasap Kaanoman a makiddaw ti panagdengngeg ti maiparbeng a proseso, masapul nga addaanka wenno ti distrito ti pagadalan a nairaman iti panagsusupiat iti gundaway para iti di mangidumduma a panagdengngeg ti maiparbeng a proseso, kas nailadawan kadagiti benneg nga Reklamo ti Maiparbeng a Proseso ken Proseso ti Resolusion. Di mangidumduma nga opisial ti panagdengngeg Iti kabassitan, ti maysa nga opisial ti panagdengngeg ket: 1. Masapul a saan nga empleado ti SEA wenno ti distrito ti pagadalan a nairaman iti edukasion wenno panangaywan iti ubing. Nupay kasta, ti maysa a tao ket saan nga empleado ti ahensia gapu laeng ta ti tao ket bayadan babaen ti ODE ti ahensia tapno agserbi a kas maysa nga opisial ti panagdengngeg; 2. Masapul a saan nga addaan iti personal wenno propesional nga interes a maikontra iti objetibidad ti ALJ iti panagdengngeg; 3. Masapul nga addaan iti pannakaammona ken maawatanna dagiti probision ti IDEA, ken dagiti pederal ken estado a pagannurotan a maipanggep iti IDEA, ken dagiti legal nga interpretasion ti IDEA babaen dagiti pederal ken estado a korte; ken 4. Masapul nga addaan iti pannakaammo ken abilidadna a mangisayangkat kadagiti panagdengngeg, ken mangaramid ken agsurat kadagiti pangngeddeng, a maitunos iti maitutop, gagangay a legal nga aramid. Tunggal distrito ti pagadalan ket masapul nga addaan iti listaan dagidiay a tattao nga agserserbi kas ALJ ken maysa a keddeng dagiti kualipikasion para iti tunggal maysa. Subheto ti panagdengngeg ti maiparbeng a proseso Ti partido (sika wenno ti distrito ti pagadalan) nga agkidkiddaw iti panagdengngeg ti maiparbeng a proseso ket saan a mabalin a mangpataud kadagiti isyu iti panagdengngeg ti maiparbeng a proseso a saan a natratar iti kiddaw ti panagdengngeg ti maiparbeng a proseso, malaksid no umanamong ti sabali a partido. Timeline ti panagkiddaw para iti panagdengngeg Masapul a sika wenno ti distrito ti pagadalan ti agkiddaw iti di mangidumduma a panagdengngeg iti reklamo ti maiparbeng a proseso iti uneg ti dua a tawen manipud iti petsa nga ammom wenno rumbeng koma nga ammom wenno ti distrito ti pagadalan maipapan iti (dagiti) isyu a natratar iti kiddaw ti panagdengngeg. Dagiti panangilaksid iti timeline Saan nga agaplikar kenka ti timeline iti ngato no dika makaipila iti kiddaw ti panagdengngeg iti maiparbeng a proseso gapu ta: 1. Espesipiko a di umiso ti panangirepresentar ti distrito ti pagadalan a narisutna ti parikut wenno isyu a pataudenmo iti reklamom; wenno 2. Inlemmeng ti distrito ti pagadalan kenka ti impormasion a kasapulan nga ipaayna kenka iti sidong ti Paset B ti IDEA. 26
KARBENGAN TI PANAGDENGNGEG Sapasap Adda karbengam a mangibagi iti bagim iti panagdengngeg ti maiparbeng a proseso. Mainayon pay, aniaman a partido iti panagdengngeg ti maiparbeng a proseso (agraman ti panagdengngeg a mainaig kadagiti pamay-an ti disiplina) ket addaan iti karbenganna a: 1. Makadua ken mabalakadan ti abogado ken/wenno dagiti tattao nga addaan iti naisangsangayan a pannakaammona wenno panagsanayna maipapan kadagiti parikut dagiti ubbing nga adda panagkabaldadona; 2. Mairepresentar iti panagdengngeg ti maiparbeng a proseso babaen ti maysa nga abogado; 3. Mangidatag iti ebidensia ken komprontaren, eksaminen, ken kalikaguman ti itatabuno dagiti saksi; 4. Mangiparit ti pannakaipauneg ti aniaman nga ebidensia iti panagdengngeg a saan a naipalgak iti dayta a partido iti di kumurang a lima nga aldaw ti negosio sakbay ti panagdengngeg; 5. Makaala iti naisurat, wenno, nu kayat mo, ti elektroniko, sao-por-sao a rekord ti panagdengngeg; ken 6. Makaala kadagiti naisurat, wenno, nu kayat mo, kadagiti elektroniko a natakuatan ti kinapudno ken pangngeddeng. Kanayonan a pannakaipablaak ti impormasion Di kumurang a lima nga aldaw ti negosio sakbay ti panagdengngeg ti maiparbeng a proseso, masapul nga ipalgalyo ken ti distrito ti pagadalan iti tunggal maysa amin nga ebalwasion a nakompleto iti dayta a petsa ken rekomendasion a naibatay kadagita nga ebalwasion a panggepyo nga usaren wenno ti distrito ti pagadalan iti panagdengngeg. Mabalin a lapdan ti maysa nga opisial ti panagdengngeg ti aniaman a partido a saan a mangtungpal iti daytoy a kasapulan a mangiyam-ammo iti mainaig a panangtingiting wenno rekomendasion iti panagdengngeg nga awan ti pammalubos ti sabali a partido. Karbengan dagiti nagannak kadagiti panagdengngeg Masapul a maited kenka ti karbengan a: 1. Ikadua ti anakmo iti panagdengngeg ti kaso; 2. Luktan ti panagdengngeg iti publiko; ken 3. Makaala ti rekord ti panagdengngeg, dagiti natakuatan ti kinapudno ken dagiti pangngeddeng a maited kenka nga awan ti bayadna. DAGITI DESISION TI PANAGDENGNGEG Desision ti Hues ti Administratibo a Linteg Ti desision ti opisial ti panagdengngeg no makaawat ti anakmo iti libre a maitutop nga edukasion publiko (FAPE) ket masapul a naibatay kadagiti ebidensia ken argumento a direkta a mainaig iti FAPE. Kadagiti banag a mangibagbaga iti panaglabsing iti pamay-an (kas iti "saan a kompleto nga Team iti IEP"), mabalin a masarakan ti opisial ti panagdengngeg a saan laeng a nakaawat ti anakmo iti FAPE no dagiti panaglabsing iti pamay-an ket: 1. Nasinga ti karbengan ti anakmo iti libre a maitutop nga edukasion publiko (FAPE); 2. Dakkel ti pannakasinga iti gundawaymo a makipaset iti proseso ti panagaramid iti 27
pangngeddeng maipapan iti pannakaipaay ti libre a maitutop nga edukasion publiko (FAPE) iti anakmo; wenno 3. Iso nga naging rason no sapay nga naikkat ti benepisio iti edukasion ti anakmo. Awan kadagiti probision a nailadawan iti ngato ti maipatarus tapno malapdan ti maysa nga opisial ti panagdengngeg a mangibilin iti maysa a distrito ti pagadalan a mangtungpal kadagiti kasapulan iti seksion dagiti salaknib ti pamay-an dagiti pederal a pagannurotan iti sidong ti Paset B ti IDEA (34 CFR §§300.500 agingga iti 300.536). Naisina a kiddaw para iti panagdengngeg ti maiparbeng a proseso Awan ti aniaman iti benneg ti salaknib ti pamay-an dagiti pederal a pagannurotan iti sidong ti Paset B ti IDEA (34 CFR §§300.500 agingga iti 300.536) a maipatarus tapno malapdannaka a mangipila iti naisina a reklamo ti maiparbeng a proseso iti isyu a naisina iti reklamo ti maiparbeng a proseso a naipila a nasapa. Natakuatan ken desision a naited iti panel nga mangipaypayo ken sapasap a publiko Ti SEA wenno ti distrito ti pagadalan (aniaman ti responsable iti panagdengngegmo), kalpasan ti panangikkatna iti aniaman a personal a pakabigbigan nga impormasion, masapul nga: 1. Itedna dagiti nasarakan ken pangngeddeng iti panangdengngeg ti maiparbeng a proseso wenno apela iti panel na mangipaypayo para iti espesial nga edukasion ti estado; ken 2. Pagbalinenna a magun-odan ti publiko dagita a natakuatan ken pangngeddeng. DAGITI TIMELINE KEN KINANAM-AY DAGITI PANANGDENGNGEG; PINALIDAD TI DESISION Masapul a siguraduen ti SEA a saan a naladladaw ngem 45 nga aldaw ti kalendario kalpasan ti panagleppas ti 30- nga aldaw ti kalendario para kadagiti miting ti resolusion wenno, kas nailadawan iti babaen ti sub-paulo a Panangbalbaliw iti 30 nga aldaw ti kalendario a panawen ti resolusion, saan a naladladaw ngem 45 nga aldaw ti kalendario kalpasan ti panagleppas ti nabaliwan a panawen: 1. Maaramid ti pinal a desision iti pannakadengngeg; ken 2. Maikoreo ti kopia ti desision iti tunggal maysa kadagiti partido. Mabalin nga ipaay ti opisial ti panagdengngeg ti espesipiko a panangpaatiddog iti panawen iti labes ti 45 nga aldaw ti kalendario a panawen a nailadawan iti ngato iti kiddaw ti asinoman a partido (sika wenno ti distrito ti pagadalan). Masapul a maaramid ti tunggal panagdengngeg iti oras ken lugar a nainkalintegan a kombeniente kenka ken iti anakmo. Pinalidad ti desision ti panagdengngeg Ti desision a naaramid iti panagdengngeg ti maiparbeng a proseso (agraman ti panagdengngeg a mainaig kadagiti pamay-an para iti panagdisiplina) ket pinal, malaksid no ti aniaman a partido a nairaman iti panagdengngeg (sika wenno ti distrito ti pagadalan) ket mabalinna nga apelaren ti desision babaen ti panangidatag iti sibil nga aksion, kas nailadawan iti baba ti paulo a Dagiti Sibil nga Aksion, Agraman ti Panawen a Maipila Dagita nga Aksion. DAGITI SIBIL NGA AKSION, AGRAMAN TI PANAWEN A MAIPILA DAGITA NGA AKSION Sapasap Ti asinoman a partido (sika wenno ti distrito ti pagadalan) a saan nga umanamong kadagiti nasarakan ken desision iti panagdengngeg ti maiparbeng a proseso (agraman ti panagdengngeg a mainaig kadagiti pamay-an para iti panagdisiplina) ket addaan karbenganna a mangidatag iti 28
sibil nga aksion maipapan iti banag a napasamak ti subheto ti panagdengngeg ti maiparbeng a proseso. Ti aksion ket mabalin a maiyeg iti korte ti estado nga adda makabael a hurisdiksionna (maysa a korte ti estado nga addaan iti turay a mangdengngeg iti daytoy a tipo ti kaso) wenno iti pederal a korte ti distrito nga awan ti panangipateg iti gatad a masuppiatan. Limitasion ti panawen Ti partido (sika wenno ti distrito ti pagadalan) a mangiyeg iti aksion ket addaan iti 90 nga aldaw ti kalendario manipud iti petsa ti desision ti opisial ti panagdengngeg a mangipila iti sibil nga aksion. Kanayonan a pamay-an Iti aniaman a sibil nga aksion, ti korte ket: 1. Umawat kadagiti rekord ti administratibo a proseso; 2. Mangdengngeg ti kanayonan nga ebidensia iti kiddawmo wenno iti kiddaw ti distrito ti pagadalan; ken 3. Ibasarna ti pangngeddengna iti kaadu ti ebidensia ken ipaayna ti bang-ar nga ikeddeng ti korte a maitutop. Iti sidong dagiti maitutop a kasasaad, ti hudisial a tulong ket mabalin a karaman ti pannakaisubli ti matrikula ti pribado nga eskuelaan ken dagiti serbisio ti edukasion a pangbayad. Hurisdiksion dagiti korte ti distrito Adda autoridad dagiti korte ti distrito ti Estados Unidos a mangikeddeng kadagiti tignay a naiyeg iti sidong ti Paset B ti IDEA a di ikankano ti gatad a masuppiatan. Paglintegan ti panagbangon Awan ti aniaman iti Paset B ti IDEA a mangbeddeng wenno manglimitar kadagiti karbengan, pamay-an, ken remedyo a magun-od babaen ti Konstitusion ti E.U., ti Americans with Disabilities Act of 1990 (Tignay para kadagiti Amerikano nga adda Panagkabaldadoda ti 1990), Title V ti Rehabilitation Act of 1973 (Tignay ti Rehabilitasion ti 1973) (Seksion 504), wenno dadduma pay a pederal a linteg a panangsalaknib kadagiti karbengan dagiti ubbing nga adda panagkabaldadoda, malaksid a sakbay ti pannakaipila ti sibil nga aksion iti sidong dagitoy a linteg a mangsapsapul iti pannakabang-ar a magun-od met iti sidong ti Paset B ti IDEA, dagiti pamay-an ti maiparbeng a proseso a nailadawan iti ngato ket masapul a maibus agingga iti isu met laeng a rukod a kasapulan no ti partido ket nangipila ti aksion iti sidong ti Part B ti IDEA. Ti kayatna a sawen daytoy ket mabalin nga addaanka kadagiti remedyo a magun-od iti sidong dagiti dadduma a linteg a maitunos kadagidiay magun-od iti sidong ti IDEA, ngem iti pangkaaduan, tapno makagun-odka iti bang-ar iti sidong dagita a dadduma a linteg, masapul nga umuna nga usarem dagiti magun-od nga administratibo a remedyo iti sidong ti IDEA (kayatna a sawen, ti reklamo ti maiparbeng a proseso; proseso ti resolusion, agraman ti miting ti resolusion; ken dagiti di mangidumduma a pamay-an ti panagdengngeg ti maiparbeng a proseso) sakbay a direkta a mapan iti korte. 29
BAYAD TI ABOGADO Sapasap Iti aniaman nga aksion wenno proseso a naiyeg iti sidong ti Paset B ti IDEA, ti korte, iti diskresionna, mabalinna nga ited ti nainkalintegan a bayad dagiti abogado kas paset dagiti gastos kenka, no agballigika (mangabak). Iti aniaman nga aksion wenno proseso a naiyeg iti sidong ti Paset B ti IDEA, ti korte, iti diskresionna, mabalinna nga ited dagiti nainkalintegan a bayad dagiti abogado kas paset dagiti gastos iti agsaksaknap nga State Educational Agency wenno distrito ti pagadalan, a bayadan ti abogadoyo, no ti abogado ti: (a) nangipila iti reklamo wenno kaso iti korte a masarakan ti korte a saan a napateg, saan a nainkalintegan, wenno awan ti pundasionna; wenno (b) nagtultuloy a nagdarum kalpasan a nalawag a nagbalin a saan a napateg, saan a nainkalintegan, wenno awan ti pundasion ti panagdarum; wenno: Iti aniaman nga aksion wenno proseso a naiyeg iti sidong ti Paset B ti IDEA, ti korte, iti diskresionna, mabalinna nga ited dagiti nainkalintegan a bayad dagiti abogado kas paset dagiti gastos iti agsaksaknap nga State Educational Agency wenno iti maysa a distrito ti pagadalan, a bayadam wenno ti abogadom, no ti kiddawmo para iti due process hearing wenno naud-udi a kaso iti korte ket naiparang para iti aniaman a di umiso a panggep, kas iti panangriribuk, mangpataud iti di kasapulan a pannakataktak, wenno di kasapulan a mangpaadu iti gastos iti tignay wenno proseso. Panangited ti bayad Ti korte ket mangted iti nainkalintegan a bayad dagiti abogado kas iti sumaganad: 1. Masapul a maibatay dagiti bayad kadagiti rate nga agsaksaknap iti komunidad a timmaud ti tignay wenno proseso para iti kita ken kalidad dagiti serbisio a naited. Awan ti mabalin nga usaren a bonus wenno multiplier iti pannakakuenta dagiti bayad a maited. 2. Saan a mabalin a maited dagiti bayad dagiti abogado ken saan a maisubli dagiti mainaig a gastos iti aniaman nga aramid wenno proseso iti sidong ti Paset B ti IDEA para kadagiti serbisio a naaramid kalpasan a naaramid kenka ti naisurat a tukon ti panagtutunos no: a. Ti itukon ket maaramid iti uneg ti panawen nga inkeddeng ti Pagannurotan 68 ti Federal Rules of Civil Procedure (Pederal a Pagannurotan ti Sibil a Pamay-an) wenno, iti kaso ti panagdengngeg ti maiparbeng a proseso, iti aniaman nga oras nasurok a 10 nga aldaw ti kalendario sakbay a mangrugi ti proseso; b. Ti itukon ket saan a maawat iti uneg ti 10 nga aldaw ti kalendario; ken c. Masarakanen ti korte wenno ti opisial ti administratibo a panagdengngeg a ti bang-ar a nagun-odmo kamaudiananna ket saan nga ad-adda a paborable kenka ngem ti itukon a panagtutunos. Iti laksid dagitoy a restriksion, mabalin a maited ti bayad dagiti abogado ken dagiti mainaig a gastos kenka no agballigika ken nainkalintegan unay ti panangilaksidmo iti alok ti settlement. 3. Saan a mabalin a maited dagiti bayad a mainaig iti aniaman a miting ti Team iti indibidual a programa ti edukasion (IEP) malaksid no ti miting ket maangay kas resulta ti administratibo a proseso wenno panagtignay ti korte. Mabalin met a saan a maited dagiti bayad para iti panangibabaet kas nailadawan iti baba ti paulo a Panangibabaet. 30
Ti miting ti resolusion, kas nailadawan babaen ti paulo a Proseso ti Resolusion, ket saan a maibilang a miting a naayaban a kas resulta ti administratibo a panagdengngeg wenno panagtignay ti korte, ken kasta met a saan a maibilang a kas administratibo a panagdengngeg wenno panagtignay ti korte para iti panggep ti dagitoy a probision ti bayad dagiti abogado. Kissayan ti korte, kas maitutop, ti gatad dagiti bayad dagiti abogado a naited iti sidong ti Paset B ti IDEA, no masarakan ti korte a: 1. Sika, wenno ti abogadom, bayat ti panaglabas ti aksion wenno proseso, di nainkalintegan a nangitantan iti maudi a pannakarisut ti susik; 2. Ti gatad dagiti bayad dagiti abogado a no saan ket autorisado a maited ket di nainkalintegan a lumablabas iti kada oras a rate nga agsaksaknap iti komunidad para kadagiti umasping a serbisio babaen kadagiti abogado a nainkalintegan nga agpapada ti paglaingan, reputasion, ken kapadasan; 3. Ti panawen a nabusbos ken dagiti legal a serbisio a naited ket nalabes no panunoten ti kinatao ti tignay wenno proseso; wenno 4. Ti abogado a mangibagi kenka ket saan nga nangipaay ti maitutop nga impormasion iti pakaammo ti kiddaw ti panagdengngeg iti maiparbeng a proseso ti distrito ti pagadalan kas nailadawan iti baba ti paulo a Reklamo ti Maiparbeng a Proseso. Nupay kasta, saan a mabalin a pabassiten ti korte dagiti bayad no matakuatan ti korte a di nainkalintegan nga intantan ti estado wenno distrito ti pagadalan ti maudi a pannakarisut ti tignay wenno proseso wenno adda panaglabsing iti sidong dagiti probision ti salaknib ti pamay- an ti Paset B ti IDEA. 31
DAGITI PROSESO NO AGDISIPLINA TI UBBING NGA ADDA AUTORIDAD TI TAUHAN TI ESKUELAAN Kaso-por-kaso a panangikeddeng Mabalin nga ikonsiderar dagiti tauhan ti eskuelaan ti aniaman a naisangsangayan a kasasaad iti kaso-por-kaso, no ikeddengda no ti panagbalbaliw ti pannakaisaad, a naaramid maitunos kadagiti sumaganad a kasapulan a mainaig iti disiplina, ket maitutop para iti ubing nga adda panagkabaldadona a manglabsing iti kodigo ti eskuelaan ti estudiante aramiden. Sapasap Agingga nga aramidenda met ti kasta nga addang para kadagiti ubbing nga awan iti panagkabaldadona, dagiti tauhan ti eskuelaan ket mabalinda, iti saan a nasursurok ngem 10 nga aldaw ti panageskuela agsasaruno, nga ikkaten ti maysa nga ubing nga adda panagkabaldadona a manglabsing iti kodigo ti estudiante kondukta manipud iti agdama a pannakaipaayna agingga iti maitutop nga interim alternatibo nga edukasional a kasasaad, sabali a kasasaad, wenno pannakasuspenso. Mabalin met nga ipabaklay dagiti tauhan ti eskuelaan ti kanayonan a pannakaikkat ti ubing iti saan a nasursurok ngem 10 nga aldaw ti panageskuela agsasaruno iti dayta met laeng a tawen ti panageskuela para kadagiti agsina nga insidente ti di umiso a kababalin, no la ket ta dagita a pannakaikkat ket saan a mangbukel iti panagbalbaliw ti panangipaay (kitaen ti paulo a Panangbaliw ti Panangipaay Gapu ti Panangikkat ti Panagdisiplina para iti depinasionna). Apaman a ti maysa nga ubing nga adda panagkabaldadona ket naikkat manipud iti agdama a panangipaayna iti dagup a 10 nga aldaw ti panageskuela iti isu met laeng a tawen ti panageskuela, ti distrito ti pagadalan ket masapul, bayat ti ania man a sumaganad nga aldaw ti pannakaikkat iti dayta a tawen ti panageskuela, mangipaay kadagiti serbisio agingga iti saklaw a kasapulan iti baba iti babaen ti sub- paulo a Dagiti Serbisio. Kanayonan nga autoridad No ti kababalin a nanglabsing iti kodigo ti kababalin ti estudiante ket saan a pannakaiparangarang ti baldado ti ubing (kitaen ti sub-paulo a Panangdeterminar ti manipestasion) ken ti disiplina a panagbalbaliw ti panangipaay ket lumabes iti 10 nga aldaw ti panageskuela agsasaruno, dagiti tattao ti pagadalan ket mabalinda nga iyaplikar dagiti pamay-an ti disiplina iti dayta nga ubing nga adda panagkabaldadona iti isu met laeng a wagas ken iti isu met laeng a kapaut a kas iti aramidenna kadagiti ubbing nga awan ti panagkabaldadona, malaksid a ti pagadalan ket masapul nga mangipaay kadagiti serbisio iti dayta nga ubing kas nailadawan iti baba iti baba ti Dagiti Serbisio. Ti Team ti IEP ti ubing ti mangikeddeng iti interim nga alternatibo nga edukasional a kasasaad para kadagiti kasta a serbisio. DAGITI SERBISIO Ti maysa a distrito ti pagadalan ket kasapulan laeng a mangipaay kadagiti serbisio iti maysa nga ubing nga adda panagkabaldadona a naikkat manipud iti agdama a panangipaayna iti 10 nga aldaw ti panageskuela wenno basbassit iti dayta a tawen ti panageskuela, no mangipaay daytoy kadagiti serbisio iti maysa nga ubing nga awan ti panagkabaldadona nga umasping a naikkat. Dagiti serbisio a masapul a maited iti ubing nga adda panagkabaldadona a naikkat iti agdama a panangipaay ti ubing ket mabalin a maited iti interim nga alternatibo nga edukasional a kasasaad. Ti ubing nga addaan iti panagkabaldadona a naikkat manipud iti agdama a panangipaayl ti ubing iti nasurok a 10 nga aldaw ti panageskuela ken ti kababalin ket saan a pannakaiparangarang ti panagkabaldado ti ubing (kitaen ti subpaulo nga, Panangdeterminar 32
ti manipestasion) wenno no siasino ti naikkat iti sidong dagiti naisangayan a kasasaad (kitaen ti subpaulo, Naisangsangayan a kasasaad) ket masapul a: 1. Itultuloy ti umawat kadagiti serbisio ti edukasion (adda magun-od ti libre a maitutop nga edukasion ti publiko), tapno ti ubing ket agtultuloy a makipaset iti sapasap a kurikulum ti edukasion, urayno iti sabali a kasasaad (mabalin a maysa dayta nga interim nga alternatibo nga edukasional a kasasaad), ken tapno rumang-ay nga agturong iti panangragpat kadagiti kalat a naikeddeng iti IEP ti ubing; ken 2. Umawat, kas maitutop, iti panagandar a panangtingiting iti kababalin, ken dagiti serbisio ken panagbalbaliw ti panagserrek iti kababalin, a nadisenio a mangtaming iti panaglabsing iti kababalin tapno saan a mapasamak manen. Kalpasan a ti maysa nga ubing nga adda panagkabaldadona ket naikkat manipud iti agdama a panangipaayda iti 10 nga aldaw ti panageskuela iti dayta met laeng a tawen ti panageskuela, ken no ti agdama a pannakaikkat ket para iti 10 nga aldaw ti panageskuela agsasaruno wenno basbassit ken no ti pannakaikkat ket saan a panagbalbaliw ti panangipaay (kitaen ti depinasion iti baba), kalpasanna dagiti tauhan ti eskuelaan, iti panagkonsulta kadagiti di kumurang a maysa kadagiti mannursuro ti ubing, ikeddengda ti saklaw a kasapulan dagiti serbisio tapno makapagtultuloy ti ubing a makipaset iti kurikulum ti sapasap nga edukasion, nupay adda iti sabali a kasasaad, ken rumang-ay nga agturong iti panangragpat kadagiti kalat a naikeddeng iti IEP ti ubing. No ti pannakaikkat ket panagbalbaliw ti panangipaay (kitaen ti paulo, Panangbaliw ti Panangipaay Gapu ti Panangikkat ti Panagdisiplina), ti Team ti IEP ti ubing ket mangikeddeng kadagiti maitutop a serbisio tapno mapalubosan ti ubing nga agtultuloy a makipaset iti sapasap kurikulum ti edukasion, nupay adda iti sabali a kasasaad (mabalin a maysa dayta nga interim nga alternatibo nga edukasional a kasasaad), ken tapno rumang-ay nga agturong iti panangsangpet iti dagiti kalat a naikeddeng iti IEP ti ubing. PANANGDETERMINAR TI MANIPESTASION Iti uneg ti 10 nga aldaw ti panageskuela iti aniaman a desision a mangbalbaliw iti panangipaay ti ubing nga addaan iti panagkabaldadona gapu iti panaglabsing iti kodigo ti kababalin ti estudiante (malaksid iti pannakaikkat a para iti 10 nga aldaw ti panageskuela agsasaruno wenno basbassit ken saan a panagbalbaliw ti panangipaay), ti distrito ti pagadalan, sika, ken dadduma pay a mainaig a kameng ti IEP Team (kas inkeddengmo ken ti distrito ti pagadalan) ket masapul a repasuenna amin a mainaig nga impormasion iti file ti estudiante, agraman ti IEP ti ubing, aniaman a kapaliiwan ti mannursuro, ken aniaman a mainaig nga impormasion nga intedmo tapno maikeddeng: 1. No ti kondukta a pagsasaritaan ket gapuanan, wenno addaan iti direkta ken dakkel a relasion iti, panagkabaldado ti ubing; wenno 2. No ti kondukta a pagsasaritaan ket direkta a resulta ti pannakapaay ti distrito ti eskuelaan a ipatungpal ti IEP ti ubing. No ti distrito ti pagadalan, sika, ken dadduma pay a mainaig a kameng ti IEP Team ti ubing ket mangikeddeng a ti asinoman kadagita a kondision ket natungpal, ti kondukta ket masapul a maikeddeng a maysa a pannakaiparangarang ti baldado ti ubing. No ti distrito ti pagadalan, sika, ken dadduma pay a mainaig a kameng ti IEP Team ti ubing ket mangikeddeng a ti kondukta a pagsasaritaan ket direkta a resulta ti pannakapaay ti distrito ti pagadalan a mangipatungpal iti IEP, masapul nga agtignay a dagus ti distrito ti pagadalan tapno maremedyoan dagita a pagkurangan. 33
Ti determinasion a ti kababalin ket maysa a pannakaiparangarang ti panagkabaldado ti ubing No ti distrito ti pagadalan, sika, ken dadduma pay a mainaig a kameng ti IEP Team ket mangikeddeng a ti ti kondukta ket maysa a pannakaiparangarang ti panagkabaldado ti ubing, ti IEP Team ket masapul a: 1. Mangisayangkat ti panagandar a panagtingiting ti kababalin, malaksid no ti distrito ti pagadalan ket nangaramid ti panagandar a panagsukima ti kababalin sakbay a napasamak ti kababalin a nagresulta iti panagbalbaliw ti panangipaay, ken mangipatungpal ti plano ti panagserrek ti kababalin para iti ubing; wenno 2. No ti plano ti panagserrek ti kababalin ket naaramiden, repasuen ti plano ti panagserrek ti kababalin, ken baliwan daytoy, no kasapulan, tapno maiturong ti kababalin. Malaksid kas nailadawan iti baba iti babaen ti sub-paulo a Naisangsangayan a kasasaad, masapul nga isubli ti distrito ti pagadalan ti anakmo iti panangipaay a nakaikkatan ti anakmo, malaksid no umanamongkayo ken ti distrito iti panagbalbaliw ti panangipaay kas paset ti pannakabalbaliw ti plano ti panagserrek ti kababalin. Naisangsangayan a kasasaad Uray no ti kababalin ket maysa a pannakaiparangarang ti panagkabaldado ti anakmo, mabalin nga ikkaten dagiti tauhan ti eskuelaan ti maysa nga estudiante iti interim alternatibo nga edukasional a kasasaad (inkeddeng ti IEP Team ti ubing) agingga iti 45 nga aldaw ti panageskuela, no ti anakmo ket: 1. Mangaw-wit ti armas (kitaen ti depinasion iti baba) nga agturong iti pagadalan wenno addaan iti armasna iti pagadalan, iti lugar ti pagadalan, wenno iti maysa a function ti pagadalan iti sidong ti hurisdiksion ti SEA wenno maysa a distrito ti pagadalan; 2. Ammona nga addaan wenno agus-usar isuna iti ilegal a droga (kitaen ti depinasion iti baba) wenno aglaklako wenno agkidkiddaw iti panaglako iti kontrolado a substansia (kitaen ti depinasion iti baba), bayat nga adda iti pagadalan, iti lugar ti pagadalan, wenno iti maysa a function ti pagadalan iti sidong ti hurisdiksion ti SEA wenno maysa a distrito ti pagadalan; wenno 3. Nangaramid iti nakaro a pannakadangran ti bagi (kitaen ti depinasion iti baba) iti sabali a tao bayat nga adda iti pagadalan, iti lugar ti pagadalan, wenno iti maysa a function ti pagadalan iti sidong ti hurisdiksion ti SEA wenno maysa a distrito ti pagadalan. Dagiti Depinasion Ti kayat na a sawen ti kontrolado a substansia ket ti agas wenno sabali a substansia a nailasin babaen dagiti eskediul I, II, III, IV, wenno V iti seksion 202(c) ti Controlled Substances Act (Tignay ti Kontrolado a Substansia) (21 U.S.C. 812(c)). Ti kayat na a sawen ti ilegal a droga ket ti kontrolado a substansia; ngem saan a karamanan ti kontrolado a substansia a legal nga adda wenno maus-usar iti sidong ti panangimaton ti lisensiado a propesional iti panangtaripato iti salun-at wenno legal nga adda wenno mausar iti sidong ti aniaman a sabali nga autoridad iti sidong dayta nga Linteg wenno iti sidong ti aniaman a sabali a probision ti pederal a linteg. Ti kayat na a sawen ti nakaro a pannakadangran ti bagi ket addaan iti kaipapanan a naited ti termino a ''nakaro a pannakadangran ti bagi'' iti babaen ti parapo. (3) ti subseksion (h) ti seksion 1365 ti titulo 18, Kodigo ti Estados Unidos. Ti armas ket addaan iti kayat na a sawen a kaipapanan a naited iti termino a ''napeggad nga armas'' iti sidong ti parapo (2) ti umuna a subseksion (g) ti seksion 930 ti titulo 18, Kodigo ti Estados Unidos. 34
Pakaammo Iti petsa nga aramidenna ti pangngeddeng a mangaramid iti pannakaikkat nga isu ti panagbalbaliw ti panangipaay ti anakmo gapu iti panaglabsing iti kodigo ti kababalin ti estudiante, masapul nga ipakaammo kenka ti distrito ti pagadalan dayta a desision, ken mangipaay kenka iti pakaammo maipapan kadagiti salaknib ti pamay-an. PANANGBALIW TI PANANGIPAAY GAPU TI PANANGIKKAT TI PANAGDISIPLINA Ti pannakaikkat ti anakmo nga adda panagkabaldadona manipud iti agdama a panangipaay ti anakmo iti edukasion ket panagbalbaliw ti panangipaay no: 1. Ti pannakaikkat ket para iti nasurok a 10 nga aldaw ti panageskuela nga agsasaruno; wenno 2. Ti anakmo ket naipasidong iti agsasaruno a pannakaikkat a mangbukel iti maysa a padron gapu ta: a. Ti agsasaruno a pannakaikkat ket agdagup iti nasurok a 10 nga aldaw ti panageskuela iti maysa a tawen ti panageskuela; b. Ti kababalin ti ubing ket substansial nga umasping iti kababalin ti ubing iti napalabas a insidente a nagbanag iti agsasaruno a pannakaikkat; c. Kadagiti kanayonan a banag a kas ti kapaut ti tunggal pannakaikkat, ti dagup a kaadu ti panawen a naikkat ti anakmo, ken ti kaasitgan dagiti pannakaikkat iti maysa ken maysa. No ti maysa a padron ti pannakaikkat ket buklen ti panagbalbaliw ti panangipaay ket maikeddeng iti kaso-por-kaso a batayan babaen ti distrito ti pagadalan ken, no makarit, ket maipaulog a marepaso babaen ti maiparbeng a proseso ken hudisial a proseso. PANANGDETERMINAR ITI KASASAAD Ti Team ti indibidual a programa ti edukasion (IEP) ket mangikeddeng ti interim nga alternatibo nga edukasional a kasasaad para kadagiti pannakaikkat nga isu ti panagbalbaliw ti panangipaay, ken dagiti pannakaikkat iti sidong dagiti subpaulo a Kanayonan nga autoridad ken Naisangsangayan a kasasaad. APELA Sapasap Mabalinka nga agkiddaw iti panagdengngeg ti maiparbeng a proseso (kitaen ti paulo a Dagiti Pamay-an ti Reklamo ti Maiparbeng a Proseso) no dika umanamong iti: 1. Aniaman a desision maipapan iti panangipaay a naaramid iti sidong dagitoy a probision ti disiplina; wenno 2. Ti panangdeterminar ti manipestasion a nailadawan iti ngato. Mabalin nga agkiddaw ti distrito ti pagadalan iti reklamo iti maiparbeng a proseso (kitaen iti ngato) no patienna a ti panangtaginayon iti agdama a panangipaay ti ubing ket dakkel ti posibilidadna nga agresulta iti pannakadangran ti anakmo wenno kadagiti dadduma. 35
Autoridad ti opisial ti panagdengngeg Ti opisial ti panagdengngeg a makasangpet kadagiti kasapulan a nailadawan iti babaen ti subpaulo nga di mangidumduma nga opisial ti panagdengngeg ket masapul nga aramidenna ti panagdengngeg ti maiparbeng a proseso ken isuna ti mangaramid ti desision. Ti opisial ti panagdengngeg ket mabalinna nga: 1. Isubli ti anakmo nga adda panagkabaldadona iti panangipaay a nakaikkatan ti anakmo no ikeddeng ti opisial ti panagdengngeg a ti pannakaikkat ket panaglabsing kadagiti kasapulan a nailadawan iti sidong ti paulo a Autoridad ti Tauhan ti Eskuelaan, wenno ti... ti kababalin ti ubing ket maysa a pannakaiparangarang ti baldado ti ubing; wenno 2. Ibilin ti panagbalbaliw ti panangipaay ti anakmo nga adda panagkabaldadona iti maitutop nga interim alternatibo nga edukasional a kasasaad iti saan a nasursurok ngem 45 nga aldaw ti panageskuela no ikeddeng ti opisial ti panagdengngeg a ti panangtaginayon iti agdama a panangipaay ti anakmo ket dakkel ti posibilidadna nga agresulta iti pannakadangran ti anakmo wenno iti dagiti dadduma. Mabalin a maulit dagitoy a pamay-an ti panagdengngeg, no patien ti distrito ti pagadalan a ti panangisubli iti anakmo iti orihinal a panangipaay ket dakkel ti posibilidadna nga agresulta iti pannakadangran ti anakmo wenno kadagiti dadduma. Tunggal sika wenno ti maysa a distrito ti pagadalan ket mangipila iti reklamo ti maiparbeng a proseso tapno agkiddaw iti kasta a pannakadengngeg, masapul a maangay ti panagdengngeg a makasangpet kadagiti kasapulan a nailadawan iti sidong dagiti paulo a Dagiti Pamay-an ti Reklamo ti Maiparbeng a Proseso ken Dagiti Panagdengngeg iti Reklamo ti Maiparbeng a Proseso, malaksid kadagiti sumaganad: 1. Ti SEA wenno distrito ti pagadalan ket masapul nga iyurnos ti napardas a panagdengngeg ti maiparbeng a proseso, a masapul a mapasamak iti uneg ti 20 aldaw ti pagadalan manipud iti petsa a kiniddaw ti panagdengngeg ken masapul nga agresulta iti determinasion iti uneg ti 10 aldaw ti pagadalan kalpasan ti pannakadengngeg. 2. Malaksid no agtutunoskayo ken ti distrito ti pagadalan babaen ti surat a mangiwaksi iti miting, wenno umanamong nga agusar iti panangibabaet, masapul a mapasamak ti miting ti resolusion iti uneg ti pito nga aldaw ti kalendario manipud pannakaawat ti pakaammo ti reklamo ti maiparbeng a proseso. Mabalin nga agtultuloy ti panagdengngeg malaksid no ti banag ket narisut a makapnek ti agpada a partido iti uneg ti 15 nga aldaw ti kalendario manipud pannakaawat ti reklamo ti maiparbeng a proseso. Mabalinmo nga apelaren ti desision iti napardas a panagdengngeg ti maiparbeng a proseso iti isu met laeng a wagas a kas kadagiti pangngeddeng kadagiti dadduma a panagdengngeg iti maiparbeng a proseso (kitaen ti paulo a Apela). PANANGIPAAY BAYAT TI APELA No, kas nailadawan iti ngato, sika wenno ti distrito ti pagadalan ket mangipila iti reklamo ti maiparbeng a proseso a mainaig kadagiti banag ti disiplina, ti anakmo ket masapul (malaksid no agtutunoskayo ken ti ODE wenno distrito ti pagadalan iti sabali) agtalinaed iti interim alternatibo nga edukasional a kasasaad bayat a maur-uray ti desision ti opisial ti panagdengngeg, wenno agingga iti panagleppas ti panawen ti pannakaikkat kas naited ken nailadawan iti sidong ti paulo a Autoridad ti Tauhan ti Eskuelaan, aniaman ti umuna a mapasamak. 36
PANANGSALAKNIB PARA KADAGITI UBBING NGA HAAN PAY A MABALIN A MAKAALA TI ESPESIAL NGA EDUKASYON KEN DAGITI MAINAIG NGA SERBISIO Sapasap No ti anakmo ket saan a naikeddeng a maikari para iti espesial nga edukasion ken dagiti mainaig a serbisio ken manglabsing iti maysa a kodigo ti kababalin ti estudiante, ngem ti distrito ti pagadalan ket addaan iti pannakaammo (kas naikeddeng iti baba) sakbay a napasamak ti kababalin a nangyeg iti disiplina a panagtignay, a ti ubing ket maysa nga ubing nga addaan iti baldado, kalpasanna mabalin nga ipapilit ti anakmo ti aniaman kadagiti proteksion a nailadawan iti daytoy a pakaammo. Pakaibatayan ti pannakaammo para kadagiti banag ti disiplina Maibilang ti maysa a distrito ti pagadalan nga addaan iti pannakaammo a ti anakmo ket maysa nga ubing nga adda panagkabaldadona no, sakbay a napasamak ti kababalin a nangyeg iti disiplina a panagtignay: 1. Inyebkasmo ti pannakaseknan babaen ti surat kadagiti pangsuperbisor wenno administratibo nga tauhan ti maitutop nga ahensia ti edukasion, wenno iti mannursuro ti anakmo a kasapulan ti anakmo ti espesial nga edukasion ken dagiti mainaig a serbisio; 2. Nagkiddawka iti panangtingiting a mainaig iti pannakakualipika para iti espesial nga edukasion ken dagiti mainaig a serbisio iti sidong ti Paset B ti IDEA; wenno 3. Ti mannursuro ti anakmo wenno dadduma pay a tauhan ti distrito ti pagadalan ket nangiyebkas kadagiti espesipiko a pakaseknan maipapan iti padron ti kababalin nga impakita ti anakmo a direkta iti direktor ti espesial nga edukasion ti distrito ti pagadalan wenno kadagiti dadduma a pangsuperbisor nga tauhan ti distrito ti pagadalan. Panangilaksid Saan a maibilang nga addaan ti maysa a distrito ti eskuelaan iti kasta a pannakaammo no: 1. Saanmo nga impalubos ti panangtingiting iti ubing wenno nagkedked kadagiti serbisio ti espesial nga edukasion; wenno 2. Na-evaluate ken naikeddeng ti anakmo a saan nga ubing nga adda panagkabaldadona iti sidong ti Paset B ti IDEA. Dagiti kasasaad nga agaplikar no awan ti nakaibatayan ti pannakaammo No sakbay ti panangala kadagiti wagas ti disiplina maibusor iti anakmo, ti maysa a distrito ti pagadalan ket awan ti pannakaammona a ti anakmo ket maysa nga ubing nga adda panagkabaldadona, kas nailadawan iti ngato iti babaen dagiti subpaulo Pakaibatayan ti pannakaammo para kadagiti banag ti disiplina ken Panangilaksid, mabalin a maipasidong ti anakmo kadagiti disiplina a wagas a mayaplikar kadagiti ubbing nga awanan iti panagkabaldadona a makipaset kadagiti maipada a kababalin. Nupay kasta, no adda kiddaw a pannakatingiting ti anakmo bayat ti panawen a maipasidong ti anakmo kadagiti disiplina, masapul a maaramid ti panangtingiting iti napardas a wagas. Agingga a malpas ti panangtingiting, agtalinaed ti anakmo iti panangipaay ti edukasion nga inkeddeng dagiti autoridad ti pagadalan, a mabalin a pakairamanan ti pannakasuspende wenno pannakapapanaw nga awan dagiti serbisio ti edukasion. No ti ubing ket naikeddeng nga ubing nga adda panagkabaldadona, a mangikonsidera iti impormasion manipud iti panangtingiting nga inaramid ti distrito ti pagadalan, ken impormasion nga intedmo, masapul nga ipaay ti distrito ti pagadalan ti espesial nga edukasion ken dagiti mainaig a serbisio a maitunos iti Paset B ti IDEA, agraman dagiti kasapulan iti disiplina a nailadawan iti ngato. 37
PANANGTUKOD KEN PANANGAKSION BABAEN DAGITI AUTORIDAD TI PANANGIPAAY TI LINTEG KEN AUTORIDAD TI HUDISIAL Ti Paset B ti IDEA ket saan a: 1. Iparit ti maysa nga ahensia a mangipadamag iti krimen nga inaramid ti ubing nga adda panagkabaldadona kadagiti maitutop nga autoridad; wenno 2. Lapdan dagiti mangipapatungpal iti linteg ti estado ken dagiti hudisial nga autoridad a mangipatungpal kadagiti pagrebbenganda maipapan iti pannakayaplikar ti pederal ken linteg ti estado kadagiti krimen nga inaramid ti ubing nga adda panagkabaldadona. Pannakaipatulod dagiti rekord No ti maysa a distrito ti pagadalan ket mangipadamag iti krimen nga inaramid ti maysa nga ubing nga adda panagkabaldadona, ti distrito ti pagadalan: 1. Masapul a siguraduen a dagiti kopia ti espesial nga edukasion ken rekord ti disiplina ti ubing ket maiyallatiw para iti konsiderasion babaen dagiti autoridad a ti ahensia ket mangipadamag ti krimen; ken 2. Mabalin nga iyallatiw dagiti kopia ti espesial nga edukasion ken rekord ti disiplina ti ubing kadagiti laeng saklaw nga ipalubos ti Family Educational Rights and Privacy Act (FERPA). 38
DAGITI KASAPULAN PARA ITI UNILATERAL NGA PANANGIPAAY DAGITI NAGANNAK TI UBBING NGA AGBASBASA KADAGITI PRIBADO NGA ESKUELAAN GAPU TI GASTOS TI PUBLIKO SAPASAP Ti Paset B ti IDEA ket saan a kasapulan ti maysa a distrito ti pagadalan a mangbayad iti gastos ti edukasion, agraman ti espesial nga edukasion ken dagiti mainaig a serbisio, ti anakmo nga addaan iti baldado iti pribado nga eskuelaan wenno pasilidad no ti distrito ti pagadalan ket nangaramid iti libre a maitutop nga edukasion iti publiko (FAPE) a magun-od ti anakmo ket piliem nga ikabil ti ubing iti pribado nga eskuelaan wenno pasilidad. Nupay kasta, ti distrito ti pagadalan a sadiay ti ayan ti pribado nga eskuelaan ket masapul nga iramanna ti anakmo iti populasion a dagiti kasapulanna ket natratar iti sidong dagiti probision ti Paset B maipapan kadagiti ubbing nga inkabil dagiti nagannakda iti pribado nga eskuelaan iti sidong ti 34 CFR §§ 300.131 agingga iti 300.144. Panag-reimburse para iti panangipaay iti pribado nga eskuelaan No ti anakmo ket dati nga immawat iti espesial nga edukasion ken dagiti mainaig a serbisio iti sidong ti turay ti maysa a distrito ti pagadalan, ken piliem nga ilista ti anakmo iti pribado a preschool, elementaria, wenno sekondaria nga eskuelaan nga awan ti pammalubos wenno panangiturong ti distrito ti pagadalan, ti maysa a korte wenno opisial ti panagdengngeg ket mabalin a kalikagumanna iti ahensia a mangisubli kenka iti gastos iti dayta a panagpalista no ti korte wenno opisial ti panagdengngeg ket makasarak a ti ahensia ket saan a nangaramid iti libre a maitutop nga edukasion publiko (FAPE) a magun-od iti anakmo iti naintiempuan a wagas sakbay dayta enrollment ken a maitutop ti pribado a panangipaay. Mabalin a masarakan ti maysa nga opisial ti panagdengngeg wenno korte a maitutop ti pannakaipaaymo, uray no ti pannakaipaay ket saan a makasangpet kadagiti pagalagadan ti estado nga agaplikar iti edukasion nga ipaay ti SEA ken dagiti distrito ti pagadalan. Limitasion ti pannakaisubli ti kuarta Mabalin a makissayan wenno mailibak ti gastos iti pannakaisubli a nailadawan iti parapo iti ngato: 1. No: (a) Iti kaudian a miting ti indibidual a programa ti edukasion (IEP) a tinabunuanmo sakbay ti pannakaikkatmo iti anakmo manipud iti publiko nga eskuelaan, saanmo nga impakaammo iti IEP Team a laksidem ti panangipaay nga insingasing ti distrito ti pagadalan tapno mangipaay iti FAPE iti anakmo, agraman ti panangibaga kadagiti pakaseknam ken ti panggepmo a mangipalista iti anakmo iti pribado nga eskuelaan iti gastos ti publiko; wenno (b) Di kumurang a 10 nga aldaw ti negosio (agraman ti aniaman a bakasion a mapasamak iti aldaw ti negosio) sakbay ti panangikkatmo iti anakmo manipud iti publiko nga eskuelaan, saanmo nga inted ti naisurat a pakaammo iti distrito ti pagadalan maipapan iti dayta nga impormasion; 2. No, sakbay ti pannakaikkatmo iti anakmo manipud iti publiko nga eskuelaan, ti distrito ti pagadalan ket nangipaay kenka iti sakbay a naisurat a pakaammo maipapan iti panggepna a mangtingiting iti anakmo (agraman ti maysa a sasao ti panggep ti panangtingiting a maitutop ken nainkalintegan), ngem saanmo nga inaramid ti ubing a magun-odan para iti panangtingiting; wenno 3. Iti natakuatan ti korte a saan a nainkalintegan dagiti tignaymo. Nupay kasta, ti gastos iti pannakaisubli ket: 39
1. Masapul a saan a makissayan wenno mailibak gapu iti saan a panangipaay iti pakaammo no: (a) Linapdannaka ti pagadalan a mangipaay iti pakaammo; (b) Saanka pay a nakaawat iti pakaammo maipapan iti responsibilidadmo a mangipaay iti pakaammo a nailadawan iti ngato; wenno (c) Ti panangtungpal kadagiti kasapulan iti ngato ket mabalin nga agresulta iti pisikal a pannakadangran ti anakmo; ken 2. Mabalin, iti diskresion ti korte wenno ti maysa nga opisial ti panagdengngeg, a saan a makissayan wenno mailibak gapu iti saanmo a panangipaay iti kasapulan a pakaammo no: (a) Saanka a makabasa wenno makasurat iti Ingles; wenno (b) Ti panangtungpal iti nadakamat a kalikagum ket nalabit agresulta iti nakaro nga emosional a pannakadangran ti anakmo. 40